2017ko Espainiako krisialdi konstituzionala - Wikipedia, entziklopedia askea.\n2017an Espainian jazo zen krisialdi politikoa\n2017ko Espainiako krisialdi konstituzionala, udan eta udazkenean, urriaren 1eko Kataluniaren independentzia erreferendumaren ondorioz Espainiako Gobernua eta Kataluniako Generalitatearen artean sortutako gatazka politiko eta judizialak eragindako krisi konstituzionala izan zen.\nBaiezkoaren Egun Nazionalean Bartzelonan burututako manifestapena, 2007ko irailaren 11a.\n2017ko irailaren 8tik-gaur arte\n2017ko Kataluniako independentzia erreferenduma\nKrisialdia Kataluniako Parlamentuak Errepublikaren iragankortasun juridikoa eta sortzearen legearen onarpenarekin hasi zen. Ondoren, erreferenduma burutu aurreko astean Espainiako Guardia Zibilak Generalitateko hainbat kargudun atxilotu zituen epaitegien aginduz. Katalunian protestaldiak hasi ziren eta Espainiako Gobernuak estatuko segurtasun indarren presentzia handitu zuen protestei aurre egiteko.\n1.1 2006ko Estatutua\n1.2 2014ko Kataluniaren independentziarako kontsulta\n1.3 2015eko Kataluniako Parlamentuko hauteskundeak\n2 Bide Judiziala\n2.1.1 2017ko iraila\n2.1.2 2017ko urria\n2.1.3 2017ko azaroa\n3 Bide poliziala\n3.1 2017ko iraila\n3.2 2017ko urria\n4 Konstituzioko 155. artikuluaren aplikazioa\n4.1 Artikuluaren aplikazioaren ondorioak\n5 Independentzia aldarrikapena\n6 2017ko abenduaren 21eko hauteskundeak\n2006an Kataluniako generalitateak, estatutua hobetzeko saiakera egin zuen. Lehenik eta behin, Kataluniako parlamentuan lehen bozketa egin zen estatutu berria aplikatuko zen erabakitzeko, erantzuna baiezkoa izan zen. Estatutu berriaren eztabaida Espainiako parlamentura iristean, parlamentu honek hainbat artikulu ezeztatu egin zituen, kontituzioak onartzen ez zituelako, PSOEko hainbat diputatuen hitzetan. Ondoren, erreferendum bidez, Kataluniako herriak estatutu berriari hobespena eman zion. Hala ere, urte honetan bertan, PPk helegite bat aurkeztu zuen Espainiako Auzitegi Konstituzionalera eta honek estatutua konstituzioa errespetatzen ez zuela ebatzi zuen, gainerako erakundeek emandako hobespenak baliogabe utziz.\n2014ko Kataluniaren independentziarako kontsultaAldatu\nSakontzeko, irakurri: «2014ko Kataluniaren independentziarako kontsulta»\nKataluniak estatu independentea izango ote zen erabakitzeko Artur Masek iragarri zuen erreferenduma. 2 milioi bozka inguru kontabilizatu zituen Generalitateak.\n2015eko Kataluniako Parlamentuko hauteskundeakAldatu\nKataluniako XI. legegintzaldirako hauteskundeak. Independentistek irabazi zuten, gehiengo absolutua lortu baitzuten Junts pel Sí eta CUP alderdien blokeak.\nEspainiako Fiskaltza Nagusiak, Kataluniako Goi Fiskaltzak zein hainbat partidu politikoek epaitegietara jo dute hainbat aldietan.\nJarraian Kataluniako gatazka politikoaren ondorioz atxilotuak izan diren pertsonak.\nGuadia Zibila, Generalitatearen hainbat egoitzetara sartu zen, Bartzelonako epaitegi bateko epaileen aginduz. Bertan 14 atxilotu izan ziren:\nJOSEP MARIA JOVÉ (Ekonomia eta Ogasun sailburua)\nLLUÍS SALVADÓ (Kataluniako Ogasuneko Idazkari Nagusia)\nXAVIER PUIG FARRÉ (Kanpo Harremanetako bulegoko arduraduna)\nJOSUÉ SALLENT I RIBES (CTTI ko kidea)\nDAVID FRANCO MARTOS (CTTIko kidea)\nJOAN MANEL GÓMEZ (Kataluniako Informazioaren Segurtasuneko erakundeko kidea)\nDAVID PALANQUES SERRANO (Lan eta Harremanetarako saileko kidea)\nJOAN IGNASI SÁNCHEZ (PDeCAT)\nFRANCESC SUTRIAS GRAU (Ogasuneko kargu nagusietako bat)\nNATALIA GARRIGA IBÁÑEZ (Presidenteordetzako saileko kargu nagusietako bat)\nPAU FURRIOL FORNELLS (ERC)\nJOSEP MASOLIVER (PuntCat-eko kidea)\nMERCEDES MARTÍNEZ SANTOS (Fox Box Publi-ko kidea)\nROSA MARÍA RODRÍGUEZ CURTO (T-systems-eko kidea)\nEspainiako Konstituzio Auzitegiaren egoitza nagusia, Madrilen.\n2017ko urriaren 11ean Carmen Lamela Auzitegi Nazionaleko epaileak, Josep Lluís Trapero, mossoen burua, Jordi Cuixart eta Jordi Sánchez , Òmnium Cultural eta ANCko buruzagia deklaratzera deitu zituen. U-1eko erreferndumean mossoek izan zuten parte hartze txikiarengatik alde batetik, eta bestetik, Bartzelonan irailaren 20 eta 21ean gertatu ziren gatazkengatik.\nUrriaren 21ean, Jordi Cuixart eta Jordi Sànchez atxilotuak izan ziren sedizioa leporatuta. Hainbat alderdi politikoek ekintza hau okertzat jo dute, PDeCAT, ERC, CUP, En Comu Podem eta PSC adibide. Ciudadanos eta PP alderdiek epailearen erabakia txalotu dute. Bestalde, Josep Lluis Trapero mossoen burua, epaileak baldintzapeko askatasunean ipini du.\n2017ko azaroaren 2an Carmen Lamela Auzitegi Nazionaleko epaileak, Oriol Junqueras eta beste 7 sailburu ohi atxilotzeko agindua eman zuen, besteak beste, ihes egiteko arriskua edo probak borratzekoa zutelako. Bestalde, Carles Puigdemont eta beste 3 sailburu ohi Belgikan zeuden eta Auzitegi Nazionala eztabaidatzen aritu zen euroagindu bat bidaltzearen inguran, aipatutako agintariak atxilotzeko.\nCarme Forcadell eta beste hainbat Kataluniako parlamentuko mahaikide deklaratzera deitu zituen Auzitegi gorenak, azaroaren 2an. Hala ere, deklarazio hauek atzeratu zituen azaroaren 9raino, defentsak denbora gutxiegi eduki zuelako prestatzeko.\nAzaroaren 24ean orain arte Espainiako Auzitegi Nazionalaren esku zeuden Kataluniako 7 sailburu ohien eta Oriol Junquerasen epaiketa Espainiako Auzitegi Gorenaren mende geratuko dira.\nEspainiako Gobernuak epaitegietara jotzeaz gain bide poliziala ere erabili du, batez ere urriaren 1eko erreferendumean.\n2017ko irailean Espainiako Gobernuak Kataluniako Generalitateari, segurtasuneko eskumenak bereganatu zizkion, horien artean, mossoen aginte eta administrazioa. Konpetentzia hauek kentzearen arrazoia Espainiako Gobernuaren mossoekiko zuen mesfidantza izan zen, erreferendumaren egunean, urriaren 1ean, legea ez betetzearen beldur baitzen gobernu nazionala. Joaquim Forn, Kataluniako segurtasun sailburuak, ez zuen gobernuaren erabakia onartu, hala ere mossoen buruzagiak, Josep Lluís Traperok, espainiar gobernuaren menpe jartzearen agindua onartu zuen, hasiera batean.\nEspainiar gobernuak, Kataluniako hiru poliziak kargudun bakar baten menpe jarri zituen, Diego Pérez de los Cobos guardia zibileko koronelaren menpe. Koronel honen lana hiru poliziak koordinatzea zen.\nPolizia bat, gomazko piloten jaurtigailu batekin\n2017ko urriaren 1ean, nahiz eta Espainiako gobernuak hainbat aldietan kontrakoa esan, Kataluniak independentziari buruzko erreferendum bat egin zuen, nahiz eta balio politiko eta juridikorik ez izan Espainiako gobernuaren hitzetan. Egun honetan, poliziak modu erasokor batean hautets eskoletako hatesontzoiak kentzen saiatu zen, hainbat kasuetan lortu zuen arren, eskola gehienetan lasai asko eman izan al zen botoa. Guztira 800 zauritutik gora utzi zituen poliziak egun honetan, horietatik 2 larri, bati gomazko pilota bat begian sartzearen ondorioz. Mossoek bestalde, hatestontziak kentzeko saiakerak egin zituzten, baina biolentziarik erabili gabe, besterik gabe, eskoletara joanda eta hatesontziak kentzeko eskatuz. Espainiako hainbat erakundek jarduera hau txartzat hartu dute, lege kostituzionala ez betetzea leporatuz.\nNazioartean ekintza horiek ez dute oihartzun oso onik eduki, Europar Batzordeak indarkeriaren erabilera sarritan txartzat jo baitu, baita hainbat nazioetako ordezkariek ere. Human Rights Watch GKEak indarkeriaren erabilera salatu du eta Espainiako gobernuari ikerketa bat egin dezan eskatu dio.\nKonstituzioko 155. artikuluaren aplikazioaAldatu\nEspainiar gobernua, azkeneko asteetan, Espainiar konstituzioko 155. artikuluaren inguruan hitz egiten aritu da. Artikulu honek, besteak beste, autonomiaren deuseztea eragin dezake eta Kataluniako egoera ikusirik gobernuak ez du beste aukerarik izan, gobernuaren beraren hitzetan, artikulu hau aplikatzea baizik. Mariano Rajoy, Espainiako presidenteak urriaren 21ean adierazi zuen publikoki, aipatutako artikulua aplikatuko zuela.\nRajoyk, artikulua aplikatzerakoan, PP, PSOE eta Ciudadanos alderdien babesa jaso zuen, baina bestalde, Podemos, PdeCAT, ERC, EAJ, Compromis, Catalunya Si que es Pot eta EH Bildu alderdien kritika gogorrak jaso ditu, artikulu honen aplikazioak ezer konponduko ez duela uste dutelako. Bestalde, hainbat giza eskubideen urratzea ere eragin dezakeela uste dute hainbat alderdiek, horien artean, informaziorako eskubidearena edota adierazpen askatasunarena. 2017ko urriaren 27an Senatuaren baimenarekin Espainiako gobernuak 155. artikulua martxan jarri zuen.\nArtikuluaren aplikazioaren ondorioakAldatu\nKataluniako generaliateko sailburu eta kide guztien kargu uztea. Espainiar gobernuak, Kataluniako gobernuan dauden 12 sailburuak, Carles Puigdemont presidentea eta Oriol Junqueras presidenteordearen kargu uztea aginduko du.\nHauteskundeak deitu ahalik eta azkarren, gehienez 6 hilabeteko epearekin. Espainiako gobernuak Kataluniako parlamentua desegingo du eta hauteskundeak deitu.\nKataluniako parlamentuari, hauteskundeak deitu ondoren, presidentea izendatzeko eskumena kendu. Kataluniako parlamentuko presidentea Espainiako gobernuak izendatu ahal izango du.\nGeneralitateari administrazioan dituen eskumen batzuk kendu. Espainiako gobernuaren baimena beharko du hainbat ekintza edo lan burutzeko.\nTV3aren kontrola kendu. Generalitateak, bere telebista katearekiko kontrola galduko du eta Espainiako gobernuak aginduko du hauen gainetik.\nMossoekiko duen kontrola kendu. Espainiako gobernuak, Kataluniako polizia autonomikoaren agintea bereganatuko du, polizia hau, Guardia Zibila edo Polizia Nazionalarekin ere ordezkatu ahal izango du.\nKonpetentzia eta eskumen ekonomikoen galera. Espainiako gobernuak, Kataluniako gastu eta diru sarrerak erabatean kudeatuko ditu.\n2017ko urriaren 27an, ostirala, Kataluniako parlamentuak, Junts Pel Si alderdiaren independentzia aldarrikapena onartu zuen, 70 aldeko boto, 10 kontrako eta 2 zurirekin. Botoa sekretua izan zen. Aldarrikapen hau gauzatuta, esandako egunean, Kataluniako autonomia erkidegoa, errepublika burujabe eta subirano bat bihurtu zen, Kataluniako errepublika izenpean. Aipatzekoa da, bakarrik Junts Pel Si, CUP eta Catalunya Si Que Es Pot alderdiek hartu zutela parte botazioan, gainerako alderdi konstituzionalistek, Ciudadanos, PP eta PSCk ez zuten parte hartu. Une honetan, ez du nazioartean inongo onarpen edo onespenik jaso aldarrikapen honek, baina hainbat alderdi politikoek, horien artean EH Bilduk, Eusko Legebiltzarrak Kataluniako errepublika aitortzea nahi du. Espainiako gobernuak, zein Espainiako Gorteetako alderdien gehiengoak, ez du inolaz ere onartu aldarrikapena eta estatu kolpetzat jo dute ekintza.\nKataluniako Errepublikaren aldarrikapena\nKataluniako Parlamentua, 2017-10-27\nBozkatu ez dutenak 53\n2017ko urriaren 28an, Theo Francken Belgikar migrazio ministroak esan zuen Carles Puigdemont eta bere gobernu guztiak asilo politikoa eska zezakeela, baldin eta mehatxuak edo jazarpena jasotzen bazuten. Handik gutxira, Belgikar lehen ministroak, Charles Michelek, bere ministroaren kontra, gaia hau ez zegoela mahai gainean aipatu zuen.\nAipatu beharra dago, Theo Francken ministroa, Belgikar gobernua osatzen duten 5 alderdi politikoetatik bateko burua dela, zehazki, NVA flandiar alderdi nazionalistako burua. Alderdi honek Belgikar gobernuan garrantzi handia du, gobernuak bere babesa behar baitu egonkortasuna mantentzeko.\n2017ko abenduaren 21eko hauteskundeakAldatu\nIkus, sakontzeko: 2017ko Kataluniako Parlamentuko hauteskundeak\n2017ko abenduaren 21ean, Kataluniako Parlamentua osatzeko hauteskundeak egin ziren. Hauteskunde hauen kanpaina ohi baino zaratatsuagoa izan zen, besteak beste, independentisten aldeko hainbat hautagai, horien artean Oriol Junqueras ERCko zerrendaburua edo Carles Puigdemont PdeCATeko zerrendaburua, kartzelan edo atzerrian zeudelako eta Espainiako gobernuak 155. artikuluaren bidez ezarri zituen hauteskundeak izan zirelako.\nHasiera batean independentistek zerrenda bakarrean parte hartuko zutela espero izan zen arren, azkenean hautagaitza bananduan aurkeztu ziren.Beraz, hauteskundeetara aurkeztu ziren alderdi nagusiak hurrenak dira:\nIndependentistak: ERC, CUP, Junts Per Catalunya (PdeCAT)\nUnionistak: PP, PSOE, Herritarrak\nHainbat galdeketen arabera, Herritarrak alderdiak eta ERCk zituzten aukera gehien irabazteko, bestalde, alderdi independentistek zuten gehiengoa galtzeko arriskua zutela ere adierazi zuten. \n↑ Jarraian, Kataluniak onartu zuen 2006ko estatutua.\n↑ BOEn argitaratu zen dokumentua, estatutua baliogabetzeko.\n↑ Hainbat egunkarietan agertu ziren albisteak, hemen, El Pais egunkarikoa.\n↑ Telekomunikazio eta Informatika kudeatzearen ardura duen Generalitateko erakundea\n↑ Publizitate enpresa bat da, U-1eko erreferenduma sustatzen lagundu zuela uste da.\n↑ Generalitateari erreferendumak antolatzen askotan lagundu dion enpresa bat\n↑ Jordi Sanchez eta Jordi Cuixarten atxiloketak, Berria egunkarian.\n↑ Hemen duzue epaileak igorritako autoa.\n↑ La Vanguardia egunkariak idatzitako artikulua, mahaikide eta mahaiburuen deklarazioaren atzerapenaren inguruan\n↑ El Periodico egunkarian atera zen artikulua.\n↑ Auzitegi Kostituzionalak debekatu zuen U-1eko erreferenduma, Espainiar kostituzioaren markoan sartzen ez baitzelako\n↑ Barne ministerioak mossoekiko kontrola beregain hartu zituela adierazten duen artikulua.\n↑ Guardia Zibila, Polizia Nazionala eta Eskuadra Mossoak\n↑ Diego Perez de los Cobosen inguruko artikulua\n↑ Guardia Zibilak eta Polizia Nazionalak bakarrik, mossoek ez baitzuten ia parte-hartzerik eduki\n↑ Generalitateak debekatu egin zuen arma mota hau erabiltzea Katalunian 2014ean\n↑ Urriaren 1 eta 2ko kronologia EITBn.\n↑ Human Right Watchen adierazpena.\n↑ 155. artikuluaren aplikazioa BOEn.\n↑ Kataluniako independentzia aldarrikapena, Berria egunkarian.\n↑ BOEko hauteskundeei buruzko fitxategia.\n↑ Oriol Junqueras eta beste hainbat kargudun kartzelara bidali zituen autoa.\n↑ Carles Puigdemont erbestean dagoela dioen berria egunkariaren artikulua.\n↑ Nabarraldek independentisten desadostasunari buruz idatzi zuen artikulua.\n↑ ERCk zerrenda bakarra alboratzen du, elpais egunkariaren artikulu honen arabera.\n↑ El Periodico egunkariak argitaratu zuen inkesta.\n↑ CISek egin zuen galdeketa erakusten duen artikulua.\n155. artikuluaren aplikazioak eragingo dituen ondorioak (Gaztelaniaz)\nCiudadanosen adierazpena 155. artikuluaren inguruan\nMariano Rajoy eta Pedro Sanchezen negoziazioak U1aren inguruan\nUrriaren 3ko greba orokorrari buruzko artikulua\nJordi Sancez eta Jordi Cuixart atxilotuen inguruko artikulua\nAlbano Dante-Fachin, Catalunya Si que es Pot-eko diputatuari eginiko elkarrizketa\n2017ko urriaren 27ko kronologia (Gaztelaniaz)\nAzken aldaketa 31 abuztua 2020(e)an, 20:33(e)tan


Beste langile bat hil da Correosen lanean ari zela — ELA Sindikatua\nBeste langile bat hil da Correosen lanean ari zela\nBeste langile bat hil da Correosen lanean ari zela ELAk irmo salatu nahi du Correos enpresarentzat lanean ari zen beste langile baten heriotza. 46 urteko F.M.B. behargina lan istripuan hil da, lanean ari zela, bere motorrak autobus batekin aurrez aurre talka egin duenean. Azpimarratzekoa da bi hilabeteko aldi baterako kontratua zuela langileak, alegia, Correosen lanean hasi berri zela, zehazki, azaroaren 20an. https://www.ela.eus/eu/gernika-durango/albisteak/beste-langile-bat-hil-da-correosen-lanean-ari-zela https://www.ela.eus/eu/gernika-durango/albisteak/beste-langile-bat-hil-da-correosen-lanean-ari-zela/@@download/image/LAN.jpeg\nELAk irmo salatu nahi du Correos enpresarentzat lanean ari zen beste langile baten heriotza. 46 urteko F.M.B. behargina lan istripuan hil da, lanean ari zela, bere motorrak autobus batekin aurrez aurre talka egin duenean. Azpimarratzekoa da bi hilabeteko aldi baterako kontratua zuela langileak, alegia, Correosen lanean hasi berri zela, zehazki, azaroaren 20an.\n46 urteko Correos enpresako langile honen heriotzak argi uzten du, beste behin, murrizketek lan ezbeharrak eta heriotzak eragiten dituztela. Gogoratu beharra dago urte honetan Correos enpresan gertaturiko bigarren lan heriotza dela hau. Izan ere, abuztuaren 28an Gasteizen 37 urteko beste langile bat hil zen.\nELAk elkartasun osoa adierazi nahi die senide, lagun eta lankideei. Langileon lan baldintzak tarteko, postariek hainbat arrisku pairatzen dituzte lanean, eta enpresak sarri ez ditu behar bezala kudeatzen. Motorrez banaketa egin ohi duten langileei dagokienez, trafikoari lotutako arriskuak areagotu egiten dira, gainera.\nEnpresek, eta Correosek kasu honetan, arrisku horiez ohartarazi eta dagozkien aginduak nahiz prestakuntza emateko erantzukizuna daukate. Gainera, arrisku larria dagoenean lan jarduna geldiarazteko betebeharra ere badute.\nEra berean salatu nahi dugu aurretiaz egin ohi zen lanpostura egokitzeko bi egunetako saioa desagerrarazi izana, lanpostuaren jabearen eskutik egiten zena, edota berariazko harrera edo prestakuntza ikastarorik eskaini ez izana, besteak beste.\nOnartezina da laneko istripuen "normalizazioa".\nELAk, enpresei, Correosi kasu honetan, eta Jaurlaritzari, laneko istripuak erabat gutxitzeko politikak eta neurriak ezartzeko jarrera irmoagoa exijitzen die.


Pentsatzeko 6 Txapelak... - SPRI - Up Euskadi\nPentsatzeko 6 Txapelak...\n2016ko Otsaila 09\n“Bakoitzak bere modua” dauka egoera konplexuak, zailtasunak eta arazoak konpontzeko, eta batzuetan teknika sortzaileago bat erabiliz “txapela kentzeko moduko” konponbideak lortzen dira. Kasu honetan, “txapelak jantziko ditugu” gure lankideekin dinamika dibertigarri bat lantzeko. Jardueraren helburua izango da pertsonak negozioaren errealitate eta helburuetan hobeto eta gehiago inplikatzea eta taldean erabaki egokiak hartzen ikas\nHasteko, gogoeta egin beharko genuke hainbat baieztapeni buruz:\n“Ez da gauza bera taldean lan egitea eta lantalde bat izatea”.\n“Osotasuna taldekide bakoitzak jarritako aletxo guztien batura baino gehiago da”.\nTaldeko lanean jarduteko ezinbestekoak dira lankidetza eta koordinazioa: proiektu desberdinak era autonomoan lantzen dituzten pertsonek “norabide berean arraun egiten dute”, baina ez dute zertan lantalde izan. Zenbait negoziotan produktibitatea lortzen dute egitura zurrun eta piramidal batetik sortutako taldeko lanari esker, baina ekintzailetzaren esparruan ziurrenik gure proiektuak errazago aterako dira aurrera, baldin eta norabide berean arraun egiten duen talde indartsu eta sendoa lortzen badugu.\nNola taldean lan egiteko, hala lantalde bat sortzeko, komenigarria da ekintza txikiak egitea langileak gustura sentitu daitezen eta beren talentua nahiz kezkak naturaltasunez agertu ditzaten, energiak batzeko, sinergiak sortzeko eta batez ere enpatia lortzeko (DRAEren arabera: pertsona bat beste baten aldartearekin identifikatzea mentalki eta afektiboki).\nGure bizitza ekintzailean, perspektiba edo ikuspuntu askotatik aztertu beharko ditugu egoera eta arazo desberdinak gure ingurune profesionaleko pertsonekin, horrela bakarrik hartuko ditugulako erabakirik onuragarrienak edo egokienak. Hala, globalki pentsatu behar dugu, aurreiritziak ahaztu eta talentu komuna batzeko ahalegina egin behar dugu. Horregatik, zenbat eta informazio gehiago partekatu, zenbat eta hobeto ezagutu taldeko gainerako langileek egiten dutena, zenbat eta enpatia gehiago aplikatu eta azaldu taldean, orduan eta “gusturago” egingo dugu lan eta beste eszenatoki batean zailago izango liratekeen arazoak eta erronkak konponduko ditugu.\n“Pentsamendu laterala” terminoa sortu zuen idazle eta psikologo ezagunak, Edward De Bonok, garatu du pentsamendu metodo berri hau, arazoak modu sortzailean konpontzeko erabili daitekeen teknika. Lan interesgarri gehiago ere argitaratu ditu, hala nola “Pentsatzeko sei txapelak” dinamika sinple eta dibertigarria; dinamika hori aplikatuz profesionalek ahalik eta gehien zukutzen dute beren pentsatzeko era, aurre eginez pixkanaka sortzen diren arazo guztiei\nBere argitalpenean De Bonok oso baieztapen interesgarriak egiten ditu, ekintzaile askok sorkuntza prozesuan eta hazkunde profesional zein pertsonalean “mandamendu” txikitzat har ditzaketenak: “kasuen portzentaje handi batean, saihestu egin daiteke helburu edo jomuga zehatz bat lortu ez izanak eragiten duen frustrazioa. Hala ere, frustrazio hori oso aitzakia baliotsua da, bidea ematen baitu helburua zergatik ez den lortu aztertzeko, akatsetatik ikasteko eta antzeko egoerarik berriro ez gertatzeko, non ezinezkoak diren espektatibak jartzen baitizkiogu geure buruari”.\nSei txapelen teknika ezagunak dio pertsona guztiok, geure lana egiteko unean, 6 txapel desberdin erabiltzeko gaitasuna dugula eta horietako bakoitzak pentsaera bat islatzen duela, hots, arazo bat agertzen zaigunean edo proiektu edo jarduera bat gauzatzen hasten garenean har dezakegun jokabide bat. Txapel bakoitzari kolore bat dagokio eta sei koloreetako bakoitzak erabiltzen den pentsaera eta eman dakiokeen erabilera islatzen ditu. Hala, arazo edo gai bati buruzko ikuspuntu desberdinak erakutsi daitezke.\nEstrategiak, programak, koloreak eta Txapelak\nSei txapelen metodoa sekuentzia bati jarraiki erabil daiteke arazoa aztertzeko, gero konponbide batzuk garatu eta, azkenean, konponbide horietatik bat aukeratu analisi kritiko bat eginez. Sei egoerak identifikatuz gero, estrategia eta programa desberdinak sor daitezke; hots, pentsamenduaren prozesua jomuga bereizgarri baterantz bideratu eta egituratuko duten txapelen sekuentziak.\nHasierako ideiak > Urdina, zuria, berdea, urdina\nAlternatiben artean aukeratuz > Urdina, zuria, (berdea), horia, beltza, gorria, urdina\nKonponbideak identifikatuz > Urdina, zuria, beltza, berdea, urdina\nAtzeraelikadura azkarra > Urdina, beltza, berdea, urdina\nPlangintza estrategikoa > Urdina, horia, beltza, zuria, urdina, berdea, urdina\nProzesu hobekuntza > Urdina, zuria, zuria (beste ikuspuntu batzuk), horia, beltza berdea, gorria, urdina\nArazoak konponduz > Urdina, zuria, berdea, gorria, horia, beltza, berdea, urdina\nEta txapel bakoitzak pentsamenduaren prozesu bat ordezkatzen du:\nTxapel zuria > Gertaerak\nTxapel gorria > Emozioak\nTxapel beltza> Judizio negatiboa\nTxapel horia > Judizio positiboa\nTxapel berdea > Alternatibak eta sormena\nTxapel urdina > Kontrol prozesua (pentsatzearen gainean pentsatu)\nSchool of Thinkingek zazpigarren txapel bat barne hartzen du, arrosa eta berde kolorekoa, sator urdinak dituena, eta “esperientzia aplikatzeko” aukera ematen duena, zeinaren bidez aztertzen baita zer gertatu den beste egoera batzuetan, zer ondorio lor daitezkeen aurreko emaitzetatik eta nola aplika dezakegun jaso dugun ezagutza erronka berri batean.\n“PENTSATZEKO SEI TXAPELAK”, ARAZOAK KONPONTZEA HELBURU DUEN “TXAPELA KENTZEKO MODUKO” TEKNIKA SORTZAILEA\nEdward De Bono teknika horren sortzailearen arabera, erronka edo arazo baten aurrean gaudenean, denok gai gara pentsaera desberdinak islatzen dituzten 6 txapel erabiltzeko.


Ceit-IK4ren Aliantzak - CEIT-IK4\nCeit-IK4 zentroari buruz\nNafarroako Unibertsitatearen Ingeniaritza Eskolak (Tecnun) Ceit-IK4 sortzeko lan asko egin zuen, 1982an amets hau egi bihurtuz.\nOrdudanik, Ceit-IK4 eta Tecnun elkarlan estuan dihardute. Elkarlana honako bi irizpideetan oinarritzen da:\nCeit-IK4ko ikertzaile gehienek unibertsitatean irakasten dute eta Tecnuneko kide dira.\nCeit-IK4ko ikertzaileek bertan doktoretza egiten duten Tecnuneko ikasleen proiektuak gainbegiratzen dituzte.\nCeit-IK4k Tecnunekin duen lankidetza teknologia enpresei eskaintzen jarraitzeko giltza bezala ikusten du.\nCeit-IK4 IK4 Aliantza Teknologikoaren sortzaileetako bat da. 2004an sortu zen IK4, eta ordudanik hainbat Zentro Teknologiko bateratzen ditu xede garbi eta objektibo batekin: lankidetzako bide estrategikoak sortzea maila goreneko ikerketan.\nIK4 Aliantzak bere antolamendu-modua du. Lankidetza teknologiko eta zientifikoa koordinatzeko arduraduna da eta estrategia-plangintzan zehaztutako xedeak betetzera bultzatzen du. Administrazio Publikoarekiko lankidetza ordezkatzen du.\nIK4 Aliantzak 6 kide ditu EAEn: Ceit, Cidetec, Ideko, Ikerlan, Tekniker eta Vicomtech.\nCIC microGUNE Eusko Jaurlaritzaren estalpean sortutako Mikrosistemen inguruko Ikerketa-Zentro Kooperatiboa da.\nGaur egun, 8 erakundek osatzen dute CIC microGUNE: Ceit-IK4, Ikerlan, Tekniker, Nafarroako Unibertsitatea (Tecnun), Arrasateko Unibertsitatea (Goi Eskola Politeknikoa); enpresa-talde bat (Mondragon); Eta 2 Administrazio Publiko (Eusko Jaurlaritza eta Gipuzkoako Foru Aldundia).\nCIC microGUNEk 3 gela zuri ditu, horietako bat Ceit-IK4n. Gela zuri horiek mikro- eta nanoteknologian oinarritutako sentsoreak garatzeko bereziki diseinatuta daude. CIC microGUNEk lankidetza proiektuak garatzen ditu hurrengo alor hauetan: 1) Espezie biologikoen aurkikuntza elektromekaniko eta immunomagnetikoa, 2) Metal eta Polimeroen Mikro- eta Nanoestrukturazioa, 3) Mikrofluidoak, 4) Mikrooptoelektronika Organikoa, 5) Gasen aurkikuntzarako material nanoestrukturatuak eta 6) Mikro- eta nanosistemen bateratzea.\nEuropako Bioingeniaritza Aliantza (EBA) Ceit-IK4ek bultzatutako aliantza bat da. 2006an sortu zenetik, EBAk Ceit-IK4ren laguntza osoa jaso du. Bioingeniaritzaren inguruan lankidetza europarra lortzea da xedea, pertsona helduen egoera hobetzeko eta osasun-industriaren barruan aldaketak burutzeko asmo zehatzekin.\nEBAk bere kideentzako ikerketa eta Europar batasunaren Esparru Programako ikerketa-partzuergoak bultzatzen ditu.\nCeit-IK4 Innobasqueeko kide da (Berrikuntzaren Euskal Agentzia). Laguntza publiko handia duen elkarte pribatu bat da. EAEn berrikuntza koordinatu eta bultzatzeko sortu zen sormena eta enpresa-espiritua sustatuz.\nIkerbasque, Zientziaren Euskal Fundazioa, Eusko Jaurlaritzak sustatua, zientziaren sistema lokala indartzeko lan egiten du, nazioarteko ikertzaile esperientziadunak erakarriz.\nCeit-IK4 Donostia Sustapenak 2008 urte amaieran sortutako Energia Berriztagarri eta Energia Eraginkorren Klusterrarekin elkarlanean hari da. Bere helburuak hiriaren garapen ekonomikoa eta biztanleen bizi kalitatearen hobekuntza dira. Klusterra enpresa, zentro teknologiko, prestakuntza-zentro, elkarte, finantza erakunde eta sektore-erakundeentzako topagunea da.\nCeit-IK4 “Clínica Universidad de Navarra”rekin elkarlanean ari da ikerketa, garapen eta berrikuntza proiektuetan. Osasun zein teknologiaren diziplina anitzetako mediku, ikertzaile eta zientzialariek Ingeniaritza Biomedikoaren zentroaren bitartez kolaboratzen dute.\nDonostian kokatutako Biodonostia, nazioartekoa mailan osasun-ikerkuntza alorrean erreferentzia den zentroa, ikerkuntza traslazionala bultzatzen du. Osasun eta medikuntza teknologien alde apustu eginez, gaixoen asistentzia hobetu egin du nabarmen. Aldi berean, herrialdearentzako aberastasuna sortzen du asmakizunak produktu bihurtzen dituen heinean. Ceit-IK4 elkarlanean ari da Biodonostia eta “Hospital Universitario Donostia”rekin batera garatzen dituzten Ingeniariatza Biomediko proiektuen bidez.


Liburutegia Presentacion - Urrutiko Lanbide Heziketako Institutua\n“Amets egiteko hamaika leiho”\nLiburutegia ikastetxeko kide guztiok erabil dezakegun txokoa da. Bertan, gai askori lotutako kontsulta liburuez gain, eleberriak, poesia-liburuak, saiakerak, entziklopediak eta abar ahal izango dituzu. Eta formatu digitalari dagokionez, zenbait entziklopedia eta DVD erabiltzeko aukera ere izango da.\nLiburutegian bi ordenagailu eta inpresora bat ere badaude. Bi hauek, irakasgaien lotutako lanak eta kontsultak egiteko erabiliko dira.\nDenon artean liburutegia leku lasai eta goxo bilaka dezakegu: ikasteko eta kontsultak egiteko tokia izateaz gain, irakurketa zaletasuna bultzatzeko eta literaturari buruz hitz egiteko txokoa izan nahi du.\nIkasturte osoan zehar bi irakasle izango dituzu liburutegian kontsultak egin ahal izateko, liburuak eta DVDak mailegatzeko, nobedadeen berri emateko… Ordutegia liburutegiko atean daukazu.\nHorretaz gain, hilero-hilero, erositako liburu berriei buruzko oharrak aurkitu ahal izango dituzu liburutegiaren kanpoko aldean dagoen kortxoan. Baita ikasturtean zehar antolatuko diren tailer eta ikastaroen berri emateko ere.\nLiburutegia denontzako tokia da. Beraz, zenbait arau bete behar ditugu bertan giro lasaia arnastu ahal izateko. Ea denon artean errespetatzen ditugun!


Pastoralen gerla. Urdiñarbe 1909-1912\nSü azia, 2020 (euskaraz)\nSü azia elkartea Xiberoko kultura eta ondarea dokumentatzeaz arduratzen da. Argitaletxe da ere, eta noiztenka agertzen ditu Xiberoko egileen obrak edo Xiberoari buruzko lanak.\nAldi honetan gaitzat hartzen du Urdiñarben 1909an iragan gertakari koloretsu baita latza ere. Izan ere, urte hortan 3 pastoral eman ziren herrian. Apirilaren 12an, lehenik, Roland pastorala. Ondotik sekulako kalapita sortu zen Herriko Etxearen jabe ziren « gorrien » eta herriko apezaren aldeko « Xurien » artean. Ondorioz talde bakoitzak pastoral bat muntatu zuen: Abraham pastorala xuriek, eta Santa Elena emazte pastorala gorriek.\nBiak egun berean, maiatzaren 31ean ematekoak ziren. Zoritxarrez, goizean arrakasta handiarekin ematen ari zen Santa Elena pastorala denboran, harmailaren zati bat erori zen, ikusle baten hiltzen zela eta anitz bortizki kolpatzen. Denbora berean, beste pastoralaren emanaldiak aitzina segitu zuen.\nAfera trixte eta harrigarri hau nasaiki dokumentatua da garaian lurraldean nagusi zen Eskualduna kazetan. Sü aziako ikerleek bildu dituzte gertakari horren inguruan agertu hainbat artikulu, eta hauek publikatu baita transkribatu. Bilketak ikustera ematen du herriaren baitan zen zatiketa gogorra xuri eta gorrien artean, 1905eko estatu eta elizaren arteko bereizketak suminki elikatzen zuena: azpikeria, salaketa, irain, giro zalapartatsua Urdiñarben garaian!\nIkus pastoral hauen inguruko dokumentuak Bilketaren « Pastoral xiberotarra » erakusketa birtualean:


Isunak jarriko dituzte Aramaion autoa gaizki uzteagatik - Aramaio - Goiena.eus\nIsunak jarriko dituzte Aramaion autoa gaizki uzteagatik\nJulen Iriondo 2018-09-28 11:02\nGoienako Harira saioan izan da Lierni Altuna, eta azaldu du hartutako neurriak ez direla eraginkorrak izan eta ez zaiela "beste biderik" geratzen. Gainerakoan, eguraldia lagun, ur parkea datozen egunetan estreinatzeko asmoa agertu du.\nAgintaldiko azken ikasturtea hasi berritan, maiatzerako bideratuta utzi nahiko lituzketen gauzei buruz galdetuta, musika etxearen proiektua aipatu zuen alkateak; datorren urterako diru laguntza jaso dutela-eta, aurrekontuetan jasota geratzea nahi dute: "Proiektua egiten badabil enpresa bat. Aurkeztutakoan, aztertuko dugu aldaketarik egin behar den edo ez, eta gero, Aldundira eraman behar dugu, ontzat eman eta 2019an egin ahal izateko".\nLeku bat egokitu nahi dute musika eskolak, trikitikoak, kantu tailerrak eta abar egiteko: "Batzuk eskolan ibiltzen dira, beste batzuk kultur etxean... Leku egoki baten biltzea nahi dugu, eta aukerak eta hartuemanak ere sor daitezke horrela".\nEstreinatzear dagoena beste azpiegitura bat da, ur parkea; alkateak baieztatu zuen aurten bertan erabili ahalko dutela, egun gutxi batzuetan, sikiera, eguraldiaren arabera. Hortik aurrera, egutegi, ordutegi eta gainerakoak erabiltzaileekin adostuko dituzte: "Guraso elkartekoekin eta eskolakoekin-eta hitz egin beharko dugu".\nUr parkearen beste ertzean, parke txikian inbertsioa egitea ere aurtengo dute aurreikusita: "Olgeta eta Hiritik At enpresekin prozesu parte-hartzailea egin genuen, eta azken detaileekin dabiltza, ea datorren astean aurkezten diguten emaitza, herrira aurkeztu ahal izateko gero". Horren araberakoa izango da berritzea; alkateak zioen, dena den, agintaldi honetan ez dutela aldaketa denak egiterik izango, poliki-poliki joango direla.\nAutoak gaizki aparkatzearekin dagoen arazoari dagokionez, Altunak zioen marra horiak-eta margotu arren, gaizki aparkatzen zuenak gaizki aparkatzen jarraitzen duela. "Ertzaintzarekin hitz egitea tokatzen zaigu dagoeneko", zioen, "ez dago beste biderik". Isunekin hasi behar dutenean abisatu egingo dutela adierazi zuen, baina agintaldi honetan izango dela baieztatu. Kexa asko iristen dira udaletxera: "Plazan ezin da aparkatu, adibidez, eta, askotan, autoz beteta egoten da".\nUrtea amaitu aurretik martxan jarri nahi duten beste bat Ibarrako bigarren auzo konpostgunea izango da.\nEta maiatzean, berriz ere, udal hauteskundeak. EH Bilduren zerrenda buruan atzera ere egongo ote den galdetuta, ez zuen baieztatu Lierni Altunak, baina ezta ezeztatu ere: "Proposamena heltzen bada, proposamenaren arabera pentsatuko dut", adierazi zuen.\nLierni Altuna: "Aurreikusita daukagu aurten parke txikian ere inbertsioa egitea"\nGoiena 2018 ira 26 Aramaio\nIkasturte berria abiatu du Harira saioak oraingo astean. Debagoieneko herrietako alkate eta zinegotziekin elkarrizketan egingo ditu Eneko Azkaratek...


Zerbitzuak — AFARIA ZOZKETATZEN DA\nEusko Jaurlaritzako Turismo, Merkataritza eta Kontsumo Sailak Merkatariarentzako Laguntza Teknikoko Zerbitzu bat du, eta hori Merkataritzako Bulego Tekniko ezberdinen bidez bideratzen da EAEn zehar sakabanatutako bulegoekin. Bulegoak gure Autonomi Erkidegoaren merkataritza-mapan kokatzeak zerbitzua erabiltzaileari hurbiltzea ekartzen du, eta horrela laguntza tekniko zuzena eskaini daiteke. Modu horretan merkatariak berak bere eremuaren aholkularia identifikatzen du, eta bere iritzien aurrean irekiagoa izango da duten gertutasuna dela eta. Horretaz gain, horrek eremu bakoitzaren beharren araberako politika espezifikoak aplikatzeko aukera ematen du.\nHorien aurrean, Merkataritzako Aholkulari Teknikoak daude. Horien lanaren helburuak arlo oso ezberdinetako laguntza teknikoa barne hartzen du. Beren eginkizuna da ere informazio, prestakuntza, sustapena eta merkataritza animazioko lanak aurrera eramatea eta era berean, Merkataritza Banaketaren Sektoreari buruzko analisiak eta ikerketak egiteaz arduratuko dira. Orokorrean, merkataritza txikiko kudeaketa komertzialean lehiakortasuna sustatzeko eta sektorea profesionalizatzeko egiten diren ekintza guztiak beren lanaren barne daude.\nGaurko eta biharko merkatarientzako aholkularitzak bulego baten egunerokotasuna osatzen du. Jarduera hori bi arloetan banatzen da:\nAholkularitza zuzena eta norbanakoari zuzendua Merkataritzako Bulego Teknikoan jasotzen diren kontsulta guztien gainean. Sektorean jada dagoen edo etorkizunean sektorean sartu behar den merkatariari laguntza teknikoa ematean datza, bere jarduera aurrera eramatean sortzen joango diren arazo zehatzak konpontzeko laguntza ematean hain zuzen ere. Era berean, merkataritza formula berriak hartzearen onuren gainean aholkatzen da: frankizia, salmenta zentralak, elkarteak.\nTaldekatutako merkataritzari zuzendutako aholkularitza. Kapitulu horrek jada dauden merkatarien elkarte kolektiboei laguntza teknikoa eskaintzen die eta era berean elkarte berriak sortzea bultzatzen du.\nDebagoieneko Merkataritzako Bulego Teknikoa\nTfnoa: 943 79 30 90\nFax: 943 77 08 54


Tesi internazionala | Ixa taldea\nTxosten klinikoak euskararen eta gazteleraren artean itzultzen laguntzeko corpusaren bilketa eta itzultzaile automatikoaren garapena\nGehiago irakurriTxosten klinikoak euskararen eta gazteleraren artean itzultzen laguntzeko corpusaren bilketa eta itzultzaile automatikoaren garapena -ri buruz\nMedidas de distância entre línguas baseadas em corpus\nGehiago irakurriMedidas de distância entre línguas baseadas em corpus -ri buruz\nItzulpen automatiko gainbegiratu gabea / Unsupervised Machine Translation\nGehiago irakurriItzulpen automatiko gainbegiratu gabea / Unsupervised Machine Translation -ri buruz\nSentimenduen analisi automatikorantz: oinarrizko baliabideen sorkuntza eta hizkuntza maila ezberdinetako balentzia-aldatzaileen identifikazioa.\nGehiago irakurriSentimenduen analisi automatikorantz: oinarrizko baliabideen sorkuntza eta hizkuntza maila ezberdinetako balentzia-aldatzaileen identifikazioa. -ri buruz\nAditza+izena Unitate Fraseologikoak gaztelaniatik euskarara: azterketa eta tratamendu konputazionala // Verb+Noun Multiword Expressions: A linguistic analysis for identification and translation\nUnitate Fraseologikoak (UFak) hizkuntzek bere-bereak dituzten hitz-konbinazio idiomatikoak dira. Hizkuntzaren Prozesamenduko (HPko) tresnek kalitatezko emaitzak izan ditzaten, beharrezkoa da halakoak ondo tratatzea, baina lan horrek hainbat zailtasun ditu; besteak beste, hitzez hitzeko itzulgarritasun eza. Tesi-lan honetan, aditza+izena motako UFen azterketa linguistiko bat egin dugu, halakoek HPren alorrean sortzen dituzten bi arazo garrantzitsuri aurre egiten laguntzeko: batetik, corpusetan UFak automatikoki identifikatzeari, eta bestetik, UF horiek gaztelaniaren eta euskararen\nGehiago irakurriAditza+izena Unitate Fraseologikoak gaztelaniatik euskarara: azterketa eta tratamendu konputazionala // Verb+Noun Multiword Expressions: A linguistic analysis for identification and translation -ri buruz\nHizkuntza-ulermenari ekarpenak: n-gramen arteko atentzio eta lerrokatzeak antzekotasun eta inferentzia interpretagarrirako\nHizkuntzaren Prozesamenduaren bitartez hezkuntzaren alorreko sistema adi-\nmendunak hobetzea posible da, ikasleen eta irakasleen lan-karga nabarmenki\narinduz. Tesi honetan esaldi-mailako hizkuntza-ulermena aztertu eta propo-\nsamen berrien bitartez sistema adimendunen hizkuntza-ulermena areagotzen\ndugu, sistemei erabiltzailearen esaldiak modu zehatzagoan interpretatzeko\ngaitasuna emanez. Esaldiak modu finean interpretatzeko gaitasunak feed-\nback a modu automatikoan sortzeko aukera ematen baitu.\nTesi hau garatzeko hizkuntza-ulermenean sakondu dugu antzekotasun seman-\ntikoari eta inferentzia logikoari dagokien ezaugarriak eta sistemak aztertuz.\nBereziki, esaldi barneko hitzak multzotan egituratuz eta lerrokatuz esaldiak\nhobeto modelatu daitezkeela erakutsi dugu. Horretarako, hitz solteak lerro-\nkatzen dituen aurrekarien egoerako neurona-sare sistema bat inplementatu\neta n-grama arbitrarioak lerrokatzeko moldaketak egin ditugu. Hitzen arte-\nko lerrokatzea aspalditik ezaguna bada ere, tesi honek, lehen aldiz, n-grama\narbitrarioak atentzio-mekanismo baten bitartez lerrokatzeko propo-\nsamenak plazaratzen ditu.\nGainera, esaldien arteko antzekotasunak eta desberdintasunak modu zeha-\ntzean identifikatzeko, esaldien interpretagarritasuna areagotzeko eta ikasleei\nfeedback zehatza emateko geruza berri bat sortu dugu: iSTS. Antzekota-\nsun semantikoa eta inferentzia logikoa biltzen dituen geruza horrekin\nchunk ak lerrokatu ditugu, eta ikasleei feedback zehatza emateko gai izan\ngarela frogatu dugu hezkuntzaren testuinguruko bi ebaluazio-eszenariotan.\nTesi honekin batera hainbat sistema eta datu-multzo argitaratu dira etorki-\nzunean komunitate zientifikoak ikertzen jarrai dezan.\nGehiago irakurriHizkuntza-ulermenari ekarpenak: n-gramen arteko atentzio eta lerrokatzeak antzekotasun eta inferentzia interpretagarrirako -ri buruz\nEuskarazko denbora-egituren azterketa eta corpusaren sorrera / Analysis of Basque temporal constructions and the creation of a corpus\nIkerketa-lan honetan euskarazko denbora-informazioaren prozesamenduan lehen urratsak egin ditugu. Horretarako, beste hizkuntzetan egin diren lanetan eta euskarazko denbora-egituren analisi linguistikoan oinarritu gara. Informazio hori baliatuta, euskarazko denbora-egiturak automatikoki tratatzeko ezaugarri linguistiko esanguratsuenak identifikatu ditugu eta horiek kodetzeko EusTimeML markaketa-lengoaia sortu dugu. Era berean, EusTimeMLri jarraituta denbora-informazioa eskuz etiketatuta duen EusTimeBank corpusa sortu dugu.\nGehiago irakurriEuskarazko denbora-egituren azterketa eta corpusaren sorrera / Analysis of Basque temporal constructions and the creation of a corpus -ri buruz\nKorreferentzia-ebazpena euskarazko testuetan\nGehiago irakurriKorreferentzia-ebazpena euskarazko testuetan -ri buruz\nGehiago irakurriOsasun-alorreko termino-sorkuntza automatikoa: SNOMED CTren eduki terminologikoaren euskaratzea -ri buruz\nHedapena informazioaren berreskurapenean: hitzen adiera-desanbiguazioaren eta antzekotasun semantikoaren ekarpenak\nGehiago irakurriHedapena informazioaren berreskurapenean: hitzen adiera-desanbiguazioaren eta antzekotasun semantikoaren ekarpenak -ri buruz


Tasatutako 48 etxebizitza egingo dituzte Kurtiderixa izeneko eremuan - Oñati - Goiena.eus\nTasatutako 48 etxebizitza egingo dituzte Kurtiderixa izeneko eremuan\nMireia Bikuña 2008-03-30 19:18\nAikia S.L enpresak, Kasablanka-Hegoa gunean eraikiko dituen 60 etxeetatik 48 tasatutakoak izango dira, hain zuzen, 81 eta 106 metro koadro arteko azalera duten etxebizitzak. Bestalde, prezioak 203.000 eta 254.000 euro artean egongo dira, garajea barne. Alegazioak aurkezteko zabalik dagoen epea itxi ondoren, apirileko osoko bilkuran onartuko du Udalak zerrenda behin betiko izaeraz. Ondoren, izena emateko bulegoa zabalduko dute.\nLau kupo ezberdin\nKurtideerixako eremuan diren 48 etxeak lau kupo ezberdinetan zozketatuko dira. Alde batetik, ezgaitasunen bat edo mugikortasun arazoak dituzten eskatzaileen artean etxe bat zozketatuko da.\nBeste alde batetik, hiru seme-alaba edo gehiago dituzten eskatzaileen artean hiru etxe zozketatuko dira. Beste hiru etxe banatuko dira Etxebideko zerrendan lau urtez edo gehiagoz izena emanda duten eskatzaileen artean.Azkenik, gainontzeko 41 etxeak kupo orokorrean zozketatuko dira. Gainera, lehenengo etxebizitzen zozketa Oñatin erroldatuta egotearen baldintza betetzen dutenen artean egingo da, eta adjudikatu bariko etxeak geldituz gero, baldintza hori betetzen ez dutenen artean zozketatuko dira. Edozelan ere, kupo bakoitzean etxebizitza barik geratzen diren eskatzaileek, bigarren aukera izango dute kupo orokorreko zozketan.\nKurtiderixako etxebizitza tasatuak eskuratu nahi dituztenek Udalak zehaztutako hainbat baldintza bete behar dituzte. Zozketan parte hartzeko ez da derrigorrezkoa Oñatin erroldatua egotea, baina, lehentasuna edukiko dute. Baldintza ekonomikoei dagokionez, eskatzailearen 2006. urteko diru-sarrerak hartuko dira kontutan. Hain justu ere, 27.000 eta 54.165 euro artekoak izan behar dira. Era berean, etxebizitzaren titular kide guztien diru-sarrerak hartuko dira kontutan azken zenbatekoa egiteko. Bestalde, etxe tasatuak eskuratzeko eskaera egiten duten lagunek ezingo dute beste etxebizitzarik jabetzan eduki azken bi urteotan, Espainiako Estatuan.\nKurtiderixako etxeek eta baita garajeek Babestutako Etxebizitza kalifikazioa iraunkorra izango dute. Hortaz, hirugarren pertsona bati saldu nahi izanez gero, prezioa ezingo da behin-behineko kalifikazioan finkatutakoa baino handiagoa izan.


Onartu dira 2021eko udal aurrekontuak - Aramaioko Udala\nOnartu dira 2021eko udal aurrekontuak\nAtzo, martxoaren 30eko ezohiko plenoan 2021ko aurrekontu berriak onartu ziren. %6,17ko jaitsiera izan dute 2020ko hasierakoekin konparatuta, egoera honek diru sarrerak jaitsi dituelako. Udaleko aurrekontuekin batera Aramaioko Argindar Banatzaileko (AAB) aurrekontuak ere onartu ziren.\nHau litzake aurrekontu bateratua: Aurrekontu bateratua\nInbertsio nagusiak, kopuru aldetik, honako bi kapitulotan zehazten dira, nahiz eta inbertsio batzuk diru-laguntzaren mepe dauden eta horren arabera gauzatuko dira edo ez:\nMendia kapituloan, San Adrian eta Asension basobidea konponduko da (15.105,64€). Kurtzetako kargalekua (4.670,60€) eta Gantzagako kargalekuak (6.490,44€) konponduko dira. Horrez gain, landaketak egingo dira Ametzun (11.264€).\nHirigintza kapituloan, Arriola-Arrikoiti asfaltzeko asmoa dago (34.898,70€), Etxaguengo errota konponduko da (11.155,48€). Horrez gain, Diputazioko Foru Planetik laguntza jaso da kiroldegiko teilatua konpontzeko eta kanpoko frontoia estaltzeko, eta aurten lehendabiziko pausuak emango dira, proiektua definitu eta obra esleitzeko. Horrela, espero da datorren urtean hastea berrikuntza obrekin. Horretarako, aurten 23.860€ erabiliko da.\nHorrez gain, badira bestelako inbertsio txikiagoak, ekipamendu informatikoak erosteko (4.000€), osasun zentroan hobekuntza txikiak egiteko (5.100€), liburutegi liburuak berritzeko (4.600€)…\n2020ko likidazioaren berri eman zen atzoko plenoan. Eta 24.973,4€ positiboa izan zenez eta udalaren egoera ekonomikoa ona denez, aurrekontuak definitibo bihurtzeko prozesua amaitzen denean, (ALHAOn publikatu eta 15 egun jendaurrean egon ostean, alegaziorik ez bada definitiboa bihurtuko da) 2021rako inbertsio ezberdinak txertatuko dira.


Gizarte eta kultura ekipamenduen gaineko proposamena egin du Gertu Gaek - Antzuola - Goiena.eus\nAintzane Irizar 2005-10-13 14:58\nGertu Gae plataformako kideek prentsaurrekoa egin dute oraingo astean; hantxe, gizarte eta kultura ekipamenduen beharrei aurre egiteko eurek proposatzen duten irtenbidea azaldu zuten. Olaran etxea erabiltzea proposatzen dute, besteak beste.\nUdalak oraindik behin betiko proiektua aurkeztu ez duen arren, behin behinekoaren berri eman zigun duela hilabete batzuk. Orain, Gertu Gae plataformak bere proposamena egin du.\nEAJ-EAren proiektuaren arabera, Eguzki eta Beheko auzoen artean, Udalak bultzatutako etxebizitzak eta kultura eta gizarte ekipamendu batzuk izango dituen eraikina egingo dute. Sotoak ia 700 metro koadro izango ditu eta gainerakoek 400. Sotoa kultura eta gizarte ekipamenduetarako erabiliko dute; gainerakoak, etxebizitzak izango dira.\nBestalde, Sagastin beste eraikin bat egingo dute eta hantxe jarriko dituzte gainerako ekipamenduak. Hori aurrera eramateko arau aldaketaren prozesua amaitzear da.\nGertu Gaeren proposamena\nHorren aurrean, Gertu Gaek bere proposamena kaleratu nahi izan du: Arau subsidiarioen aldaketetan, geure alegazioak aurkeztu genituen, baina, ez ziguten kasurik egin, adierazi digu Juan Antonio Iturbe hautetsiak.\nOraindik garaiz gaude izenburuarekin egin zuten prentsaurrekoa, eta izenburu horrexekin banatuko dituzte euren proposamena azaltzeko esku-orriak.\nGure ustez, gizarte eta kultura ekipamenduak egiteko nahikoa da Guraso Elkartearen eraikina zegoen tokian egingo duten eraikina eta Olaran etxea erabiltzea; ez dago Sagastiko zelaian beste eraikin bat egin beharrik. Sagastin parkea egin behar da gure ustez, adierazi digute.\nMaristena zegoen tokian egingo duten eraikinean, sotoa ez ezik, beheko solairua ere kultura eta gizarte ekipamenduetarako bideratzea proposatzen du Gertu Gaek. Gainera, beharra egonez gero, baita lehenengo solairua ere. Hori guztia eginda etxebizitzak egiteko aukera baldin badago goian, hori ere ondo ikusten dute, baina etxebizitza sozialak egitea proposatzen dute. Guretako, lehentasuna eman behar zaie ekipamenduei eta ez etxebizitzak eraikitzeari, azaldu zuten.\nGainera, sotoaren gaineko aldean geratuko den plazatxoa eta kanpo gorria ondo bateratu beharra daude euren ustez.


Dei egiten zaie Itunpeko sareko ikastetxeei eta Euskal Autonomia Erkidegoan dauden unibertsitatez kanpoko ikastetxe pribatuekin estatutu- zein erregelamendu-harremanak dituzten erakundeei eta federazioei, baliabide digitalekin irakasteko eta ikasteko Sare_Hezkuntza Gelan izeneko berrikuntzako proiektuan parte har dezaten, 2021-2022 ikasturtean. (L4. Ikasmaterialak eta Informazioaren eta Komunikazioaren Teknologiak) - Eusko Jaurlaritza - Euskadi.eus\nItunpeko sareko ikastetxeei eta Euskal Autonomia Erkidegoan dauden unibertsitatez kanpoko ikastetxe pribatuekin estatutu- zein erregelamendu-harremanak dituzten erakundeei eta federazioei dei egitea, parte har dezaten «Sare_Hezkuntza Gelan» izeneko berrikuntzako proiektuan. Proiektu horren helburua da sustatzea irakaste-ikaste prozesuan material eta baliabide digitalak prestatu, horiek gelan erabili eta hori burutu ahal izateko prestakuntza teknologikoa eta pedagogikoa erraztea.\n1. Lehendabizikoan, hautatutako parte-hartze proiektu bakoitzari dagokion zenbatekoaren % 60; zenbateko hori esleipen-ebazpena jakinarazi, eta, gehienez, bi hileko epean ordainduko da.\n2. Bigarrenean, gainerako % 40a, proiektuaren garapenari, gauzatzeari eta ebaluazioari buruzko txostena 2022ko uztailaren 1a baino lehen jaso ondoren.\nEuskal Autonomia Erkidegoko Hezkuntza ez-unibertsitarioko ikastetxe pribatu edo itunpekoak, aurreko deialdietan berrikuntza-proiektuan parte hartu ez dutenak. Salbuespen gisa, eta urtebetez, aurreko edizioetako batean parte hartu eta heldutasun teknologikoaren maila aurreratua egiaztatzen duten ikastetxeek berriro eskatu ahal izango dute proiektua. Deialdi honetan inoiz parte hartu ez duten ikastetxeak lehenetsiko dira.\nErakunde eta federazioen kide diren ikastetxeek ezin izango dute bakarka "Sare_Hezkuntza Gelan" proiektuan parte hartu, baldin eta dirulaguntzaren onuradun den erakundea edo federazioa deialdi honetara aurkezten bada.\nDirulaguntzaren eskabidea aurkeztuta, eskatzaileak baimena ematen dio laguntza ematen duen organoari zuzenean egiaztatzeko laguntzak eskatzen dituzten erakundeek betetzen dituztela zerga-betebeharrak eta Gizarte Segurantzarekikoak; izan ere, organo kudeatzaileak automatikoki eta behar beste aldiz egiaztatuko du hori, eta ez du eskatzaileen baimenik beharko horretarako, hala ezarrita baitago Dirulaguntzei buruzko Erregelamendu Orokorra onartzen duen uztailaren 21eko 887/2006 Errege Dekretuaren 22. artikuluan eta Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuan.\nErakunde eskatzaileak berariaz egin diezaioke uko baimen horri, eta, hala eginez gero, ziurtagiria aurkeztu beharko du, Dirulaguntzei buruzko Erregelamendu Orokorraren 22. artikuluan azaltzen den eran.\nAGINDUA, 2021eko uztailaren 7koa, Hezkuntzako sailburuarena. Honen bidez, dirulaguntzen deialdia egiten zaie itunpeko sareko ikastetxeei eta Euskal Autonomia Erkidegoan dauden unibertsitatez kanpoko itunpeko ikastetxe pribatuekin estatutu- zein erregelamendu-harremanak dituzten erakundeei eta federazioei, Sare_Hezkuntza Gelan izeneko berrikuntzako proiektuan parte har dezaten, 2021-2022 ikasturtean.\nLaburpen fitxa eta proiektua - Ikastetxeak (zip , 1.56 MB)\nLaburpen fitxa eta proiektua - Federazioak eta Elkarteak (zip , 1.56 MB)\nFederazio edo elkartea bada eskatzailea: federazio edo elkarte eskatzailearekin estatutu- edo erregelamendu-harremana duten EAEko ikastetxeen zerrenda, haren kodea adierazita.\nProzedura ebazteko eta ebatzitakoa interesdunei jakinarazteko gehienezko epea sei hilabetekoa izango da, deialdia argitaratzen denetik aurrera.\nBehin-behineko ebazpena, 2021eko urriaren 21ekoa.pdf (pdf , 671.8 KB) [2021/10/22]\n2022ko uztailaren 1a baino lehen.\nV Eranskina: Justifikazio-kontua (zip , 1.57 MB)\n«Justifikazio-kontua» agiriak jardueraren gastu eta inbertsioen zerrenda sailkatua izango du, eta honako hauek zehaztuko dira zerrendan: hartzekodunaren eta dokumentuaren identifikazioa, zenbatekoa, jaulkipen-data eta, ordainduta badago, ordainketa-eguna. Dirulaguntza aurrekontu zenbatetsi baten arabera eman bada, gertatutako desbideratzeen berri ere eman beharko da.\nProiektuaren garapenari, gauzatzeari eta haren ebaluazioari buruzko txostena (xls , 96.0 KB)


Mundua iraultzeko, ikasteko grina beharrezkoa da - - euskalerriairratia.eus\nMundua iraultzeko, ikasteko grina beharrezkoa da\nXabier Barber 2015-06-05 11:58\nBoteredunek krisia bukatu dela diote, langabezia jaisten ari dela, bla, bla, bla. Hainbat datu ofizialek baietz diote; langabezia behera doala, baina oso prezio garestian: prekarietatea gora eta gora. Bitartean, Euskadiko Caritas elkarteak, ezetz; gero eta jende gehiago pobrezian sarturik, kasu batzuetan nahiz eta lanpostu bat eduki.\nEta guk zer? Astelehenean eta asteartean luxuzko presentzia izan genuen Iruñean bertan, intelektual marxista eta ekintzaile sozio-politikoa den Michael Löwy. Bera da, Joel Kovelekin batera, manifestu ekosozialista idatzi zuena duela 14 bat urte. Horretaz hitz egin zigun, batez ere bigarren egunean. Ene uste apalean, krisitik benetan irtengo bagara, bide hori hartuz eginen dugu, ekofeminismoa ondoan egonen dela.\nBada, nahiz eta 120 pertsona bildu, badakizue zenbat ezkerretako politikaririk zegoen hitzaldi-eztabaidan, zenbat sindikalista borrokalaririk? Gutxi, oso, oso gutxi; gutxiegi. Pena da, baina berriz ere ikasteko aukera ederra erdi-xahutu zen. Beste batean izanen da.


Ajeak uxatzeko bidea ireki dute artasoroan | Reportajes | 7K\nAjeak uxatzeko bidea ireki dute artasoroan\nEz dira gutxi izango mendeetan zehar Minotauroarekin amets egin duten haur greziarrak. Erdi gizona, erdi zezena, labirinto ilun eta sakon batean kartzelatuta bizi omen zen, eta urtero-urtero dozena bat gazte eta nerabe jateko ematen zizkioten, gehiegi sutu ez zedin, kateak hauts ez zitzan. Argi dago antzinako greziarrek bazekitela umeei beldurra eragiten. Baina XXI. mendeko Ozetan zezenik badago, lasai, ez da labirintoaren bihotzean gordeta egongo, inor galduko zain. Barrundia ez da Kreta, eta ez da behar Teseoren ausardiarik arto arteko zidor horietan sartzeko; ondo pasatzeko gogoa nahikoa da horretarako. Arabako txoko horretan ez dago epika mitologikorik, jostaketa eta dibertimendua baizik.\nIzan ere, Garaion sorkuntza artistikorako zentroak eremu eder honetan laugarren urtez martxan jarri duen proposamenaren helburua horixe da, natura, sormena, auzolana eta jolasa elkartzea, eta dena espazio berean biltzea. Espazio horrek labirinto itxura hartzea Estatu frantsesean egindako lorezain artisten ikastaro batean okurritu zitzaien egitasmo honen bultzatzaileei, han ere halakoxeak egiten zituztela ikusita. «Guri ere gogoa piztu zitzaigun», azaldu digu Amaiak Gabilondok, Julia Lopez kidearekin batera Garaionen buru-belarri lanean dabilen lagunak.\nEta, egia esan, argazkiak ikusita edonori sor dakioke bertan galtzeko gogoa. Galtzeko, edo norbere burua aurkitzekoa. Izan ere, artasoro batean batetik bestera bakarrik ibiltzeak introspekziorako tartea ireki dezake. Eta haurrekin joanez gero, gozatu ederra hartuko dute… Izan ere, labirintoa edonori irekita dago, ez dago adin langarik parte hartzeko. «Jolastu, galdu, irteera aurkitu, berriro galdu eta berriro irteera aurkitu nahi duenarentzat da; haur eta gaztetxoak ederto ibiltzen dira, bai eta gurasoak ere», azaldu digu Amaiak, eta hau gaineratu du: «Jolastea denontzat da osasungarria, eta hori natur espazio batean bada, askoz hobeto». Joatekotan, hori bai, oinetako aproposak eta arropa erosoa –eta aukeran, zaharra– eramatea gomendatzen dute.\nLabirintoak iraungipen-data du, Garaionek, ez. Labirintoan barneratu nahi duenak 945 06 32 45 telefono zenbakira deitu edo Garaion.eus webgunean sartu eta mezua idaztea du aukera onena, hitzordua hartzeko. Ordutegiari dagokionez, labirintoa irekita dago goizeko hamaiketatik ordu bietara, eta arratsaldeko lauretatik zortzietara, oraindik egunak luze samarrak direla aprobetxatuz. Dena den, ikastetxe edo taldeentzat ordutegi moldagarria eskaintzen dute.\nEdonola ere, arto arteko jostaketa kilikagarri honek epemuga dauka, artasoroek ere badutelako. Horrela agintzen du naturaren legeak, eta hilabete honen bukaera arte egongo da labirintoa zabalik. Baina labirintoa ez da Garaionen egiten duten jarduera bakarra, aitzitik, urte osoan zehar hainbat ekimen izaten dira. Besteren artean, sortzaileek beren lana egiteko eta ikuskizunak emateko espazioa eskaintzen dute, Amaiak zehaztu duenez. Gainera, sorkuntzari lotuta, Ipuinen Eguna eta Zirku Eguna antolatzen dituzte, eta asteburuetan kultur emanaldiak izaten dira. Horrekin guztiarekin batera, ikastaro eta tailerrak antolatzen dituzte sorgingunean; adibidez, urrian bioeraikuntzari buruzko bat hasiko da, eta urtero otarregintza garaikidea eta agroekologia lantzen dituzte. Hori gutxi balitz, eskola, aisialdi-talde eta familientzako egunpasak antolatzen dituzte, zirku-tailerrak, natura eta artea lantzekoak, elikadurari lotutakoak, sormena piztekoak… Eta, gainera, Garaionera taldeak gerturatzen dira topaketak, jardunaldiak eta ikastaroak bertan antolatzera. Adibidez, irailaren lehenengo asteburuan Gazte Udaleku Feministak egin zituzten bertan, 150 bat lagun bilduta.\nBestetik, Amaiak aipatu duenez, egonaldietarako txokoa gero eta baliabide gehiagorekin prestatzen ari dira, «dena poliki-poliki», baina etenik gabe.\nNatura, artea eta sorkuntza elkarri lotuta. Sorkuntza, natura-zaletasuna eta herri-ondarea gizarteratzeko xedez abiatu zen Garaion Sorgingunea –horrela deitu izan diote beti– duela zortzi urte, eta Amaiak azaldu duenez, naturaren elementuekin gauzak eraikitzea eta espazio naturaletan ekimenak egitea dute gustuko. «Zume biziarekin, kanaberekin, urratsekin, plataneroarekin, hostoekin, garoarekin… eta beste material askorekin, eta, auzolanean, artelantxoak eraikitzea asko egin dugun gauza bat da eta asko gustatzen zaigu», gaineratu du, jarduera horiek guztiak parte hartzaileak izatearen garrantzia nabarmenduz. «Oso prozesu ederra da, askotan egunean bertan eta etorritako lagunekin erabakitzen dugu zer eraiki eta prozesua eta emaitza bera ere harrigarria izaten da denontzat. Bizipen zoragarriak izaten dira», laburbildu du egitasmo interesgarri honetan erabat murgilduta bizi den lagunak.\nAmaiak aipatu du, ildo berean, gaur egun naturak ematen dizkigun elementuekin jolas-parkeak ere eraiki daitezkeela, haur, gazte eta gurasoek prozesu horretan parte har dezaketela, eta lan horrek ingurunearekiko harreman estuagoa izaten laguntzen digula. «Horrelako egiturek, gainera, natura gertutik sentitzera eramaten gaitu, eta, adibidez, jolasleku horiek urtaroak bizitzeko aukera eskaintzen digute. Edo beste batzuetan burututako lanak iraungi egiten dira eta horrek erakusten digu bizitzaren iraungarritasunaren inguruan gogoeta egiten. Ezer ez da betirako, eta gogoeta hori egitea sanoa da denontzat», azpimarratu du.\nBestetik, sortze prozesu horretan euskara lehenesten dute Garaionen; erabaki zinez garrantzitsua, oraindik ere gure herrian erdaraz sortu eta ekoiztutakoa euskarara itzultzeko joera nabarmena dagoenean. Honekin batera, Amaiak gaineratu duenez, txoko berezia izan nahi dute sortzaile gazteentzat eta hasiberrientzat, baita emakumeentzat ere. Are gehiago, Sorgingunean lehentasuna ematen diete emakume sortzaileei. Langabetuak ere gogoan dituzte, eta, alde horretatik, lanbide zaharrak berreskuratzeko ahaleginak egiten dituztela azaldu digu aldi berean topagune eta sorkuntza-lantegia den ekimeneko ordezkariak.\nLaguntzaileak eta lagunak, babes sare zabala. Esan bezala, egunero-egunero lanean zortzi urte daramatzate Amaiak eta Juliak, baina lan eskerga hori aurrera eramateko laguntzaile talde zabala daukate aldamenean, ekimen desberdinetan parte hartzen dutenak. Horrekin batera, Garaionek elkarte izaera dauka, eta horri lotuta asko dira urte hauetan guztietan “Garaionen lagunak” izatea erabaki dutenak, «gero eta gehiago», Amaiak aipatu digunez. Haren hitzetan, Ozeta eta inguruko herrietako, Arabako Lautada osoko, Debagoieneko eta Gasteizko jende askoren babesa jasotzen dute, eta, egia esan, dagoeneko Barrundiko haur, guraso eta aitona-amona askok ezagutzen dute espazioa, haren erabiltzaileak dira eta egitasmoaren partaide sentitzen dira.\nGainera, Arrasateko Txatxilipurdi elkartea ere bazkide eta laguntzaile handia izan dute ekimenaren sorreratik. Erabiltzen duten etxaldea, berriz, Erkop Arrasaten egoitza duen eta nekazaritzako elikagaien eta zerbitzuen sektoreetan lan egiten duen enpresa taldearena da, eta Behialde kooperatibakoek labirintoan laguntzen diete. Talde-lana, beraz.\nZortzi urte dituzte bizkarrean, baina aurretik beste asko eta asko izan nahi dituzte egitasmo hau altxatu duten Amaiak eta Juliak. Eta etorkizunari begirako planak ere badituzte, noski. «Martxan ditugun jarduerak finkatu eta baliabide egokiz hornitu nahi genituzke –azaldu digu Amaiak–. Krisi garaian jaiotako proiektua gara eta prekaritatean bizitzeaz asko dakigu, baina hortik irteteko irrikan gaude. Antzoki txukun bat, aterpetxe goxo bat, ‘jasotajan’ jatetxe elkartea, eskola duin bat…». Horiexek beren asmoak. Eta horrekin batera, baliabide guztiekin gozatuko duten erabiltzaile, parte hartzaile eta bazkide talde sendo bat finkatzea, Sorgingunea sendo errotu dadin.\nEta, noski, beste ezeren gainetik bilatzen dutena Garaionera gerturatzen den mundu guztia «itzultzeko gogoarekin joatea» da. Hori izango litzateke saririk ederrena, eta, erreportaje honetako argazkiak ikusita, ziur asko ez dute hori lortzeko zailtasunik izango.


INAUTERIAK 2018 2018-02-16 12:33\nMozorro festa bakarra, ospakizun ezberdinak\nInauteria Urnietan bakarra izan arren, aurtengo festaren baitan ospakizun ezberdinak egin dira. Ikusleen begietara, festazaleen energia hori guztia ez da batere bistaratu eta horregatik, aurten, jaiak txinpartak utzi dituela esan daiteke.\nMago de Oz eta Patito feo koadrilak, elkarrekin.\nGaia adostua zegoen, eta afitxetan egitaraua oparoa eta zehatza zen. Larunbat goizean hasita, eguraldia hain petrala izanik, aukera onena bazkaria epelean egitea zen. Eta epelean ez bazen ere, gutxienez babesean. Festarako gogoa hotzari gailendu zitzaion, pilotalekuko gazte bazkarian. Mozorroei erreparatuta zalantzarik ez zegoen, hura bazkari musikala zen! Cisne negro, Fama, Flash dance, High School musical, Patito feo, Mago de Oz, Aladino, Los chicos del coro,... Aiurriko webgunean ikusgai daude taldeko argazki horiek guztiak. Dena esaten hasita, bazkaria musikala izateko, bazkarian ipinita zegoen megafoniaren kalitatea zatar samarra zen. Petritegi sagardotegiko kupela erdian ipinita, Urnietako gazte asko ospakizun betean ziren.\nSan Juan plazan mozorroen kalejira iragarrita zegoen, 16:30erako. Hara iristeko, Bosko Anitz txarangakoak eta haiekin batera etorritako gazte konpartsa kaleak alaitzen aritu ziren. Plazan ez zegoen jende asko, baina haietako gaztetxo batzuk oso mozorro dibertigarriekin agertu ziren. Denbora tarte bat bertan igaro ondoren, txaranga kalejiran jaitsi zen Idiazabal kalera. Lastima, plazatik kalerako bidean mozorrotuen desfilea ez baitzen kopuruan asko handitu. Orduek aurrera egin ahala, talde gehiago ibili zen. Poxta Zahar taldeak, esaterako, ordutegia bere erara moldatu zuen. Beranduago agertu ziren San Juan plazara, eta iluntzean jaitsi ziren Idiazabal kalera.\nInauteriak igande arratsaldean jarraipena izan zuen. Etxeberri plazan izatekoa zena, eguraldi petralagatik, Egape ikastolako jolastoki estalian izan zen. Festa bakarra izan arren, ospakizun ezberdinak izan diren irudipena nagusitu da aurten.\nAndoaingo Inauteri kalejirarako atertu zuen\nEtxeberri plazako ospakizuna Egapen\nInauterietako azken eguna Andoainen\nMozorro lehiaketa urnietan\nHaur festa Goikoplazan\nInauteri giroko goiza Andoainen, desfilearen aurretik\nInauteri festa Urnietan\nKonpartsen txanda gaurkoan Andoainen


Zer egin sareko segurtasun-akatsen aurrean? | Consumer\nZer egin sareko segurtasun-akatsen aurrean?\nHeartbleed epaitzak argi utzi du garrantzitsua dela pasahitz sendoak eta bakarrak erabiltzea web gune bakoitzeko\nIrudia: Dmitry Baranovskiy\nApirilaren hasieran, ingeniari-talde batek ahultasun bat aurkitu zuen OpEnsSL kodean, mundu osoko web guneek asko erabiltzen duten software librea, erabiltzaileen datu sentikorrak zifratzeko (pasahitzak, izenak edo posta elektronikoa). Google, Facebook, Yahoo edo PayPal bezalako enpresak, eta, gainera, banku asko, erabiltzailearen eta web orriko zerbitzariaren arteko komunikazioak seguruak bihurtzeko. Horregatik, orain, Heartbleed hutsegitearen ondoren, zure segurtasuna zalantzan dago. Artikulu honek Heartbleed aurrean nola jokatu eta antzeko segurtasun-akats batzuk nola egin azaltzen du.\nIrudia: Dmitry Baranovski\nHeartbleed akatsa (odola darion odola ingelesez) beste erabiltzaile batzuen saio-hasieran sar daiteke, kilobyte gutxi batzuei esker (64), protokoloak libre uzten baititu zerbitzari seguru batera sartzean. Bit horiek ausazko gakoen programa bat aktibatzeko erabil daitezke, eta programa horrek erabiltzailearenak izan daitezke. Horrela, hirugarrenen kredentzialak lapurtu daitezke.\nHeartbleed akatsak beste erabiltzaileen saio-hasierara sartzeko aukera ematen du\nAkatsa iragartzen zen bitartean, adabakia ere argitaratu zen, eta horrek enpresa asko bere liburutegiak eguneratzera eraman zituen. Hala ere, kalkuluen arabera, milioi bat zerbitzari inguruk erabiltzen zuten OpEnsSLren bertsioetako bat aurkitutako “bug”arekin. Segurtasun-sinadura batzuek Interneteko zati garrantzitsu batera igotzen dute arazoa. Izan ere, uste da Heartbleed dela Sarearen historiako hiru akats nagusietako bat.\nAkatsaz baliatzeko, zerbitzariaren memoriako 64 kilobyte horiek lortzen dira, hainbat erasotan datu-zatiak lortzeko. Albistearen zati on bat da erasotzaile batek ezin duela aukeratu memoriaren zein zati sartzen den eta, beraz, zerbitzari bati eraso egiteak ez du esan nahi pertsonen pasahitzak azkar emango dizkionik.\nNola dakit nire datuak seguruak ote diren?\nErabiltzaileen arazoetako bat da ezin dutela jakin hirugarren batek bere datuak modu maltzurrean lortu dituen. Beraz, aukera seguruena OpEnsSL erabiltzen duten zerbitzu guztien pasahitzak aldatzea da.\nAukerarik seguruena, OpEnsSL erabiltzen duten zerbitzu guztien pasahitzak aldatzea da\nInterneteko plataforma batzuek mezu elektronikoak bidali dizkiete erabiltzaileei akatsaz ohartarazteko, eta pasahitza aldatzea gomendatzen dute. Hala ere, zerbitzu guztiek ez dute ohar hau abiarazi. Bloombergen arabera, NSA (Aebetako Inteligentzia Agentzia Nazionala) ahultasun hori erabili zuen informazioa eskuratzeko, baina hori gero NSak Twitter-en gezurtatu zuen.\nHeartbleed-etik babesteko gomendioak\nBadira on line zenbait tresna, hala nola LastPass Heartbleed checker edo Heartbleed test, web orri bat segurtasun-akats horren aurrean ahula den jakiteko aukera ematen dutenak. Hala, erabiltzaileek beren datu pertsonalak konprometituta dauden egiazta dezakete.\nChrome nabigatzailearentzako luzapen bat ere badago, eta Heartbleed web orri kaltebera batera sartzen den pertsonari abisatzen dio.\nBaina aholku garrantzitsuena Open SSL erabiltzen duten eta konprometituta egon diren gune guztien pasahitza aldatzea da. Baina gaur egun erabiltzaileak jakin ezin duen bezala, Sareko zerbitzu ezagunenez gain, aholku hori erabiltzen dituen Interneteko zerbitzu guztietara hedatzen da.\nPasahitza aldatzeko aholkuak\nSegurtasun-akats garrantzitsu horrek agerian utzi du garrantzitsua dela web gune bakoitzeko pasahitz sendoak eta bakarrak izatea. Jende askok pasahitz bera erabiltzen du Internet bidez dozenaka web orritan alta emateko. Hala ere, zerbitzu horietako bat, erabiltzaileen kredentzialak lapurtzen dituen eraso maltzurraren bidez konprometituta geratzen denean, arrisku berberari ere azalduko zaio, herritarrak posta elektronikoaren konbinazio bera eta erabiltzaile-izena eta pasahitza partekatzen dituenean.\nZortzi digitu baino gehiagoko gakoak bilatu behar dira, eta teklatuaren zeinuekin konbinazio alfanumerikoa izan behar dute\nPasahitza hautatzeko aholku batzuk zortzi digitutik gorako gakoak bilatu behar dira, eta teklatuaren zeinuekin konbinazio alfanumerikoa izan behar dute. Konbinazioa zuzena dela ziurtatzeko, Interneten hainbat pasahitz indartsu daude.\nBatarau mnemoteknikoa pasahitzak sortzekoarazorik gabe gogoratzeko, erabiltzaileak erraz gogoratuko duen esaldi batean pentsatu behar du; esaldiko hitz bakoitzaren hasierako letra aukeratu behar du; eta batzuk maiuskulaz, minuskulaz eta zenbakiz idatzi behar ditu, eta, azkenik, karaktere berezi batzuk erantsi. Horrela, “Mantxako leku batean erabaki nahi ez dudana” esaldiarekin, pasahitza “3 ud L1 MCnNQA$” izan daiteke.\nSortutako pasahitzak ez dira testu planoan idatzi behar ordenagailuaren dokumentu batean; izan ere, gailuan baimendu gabeko sarbide batek erabiltzailearen segurtasuna arriskuan jar dezake. Horretarako, aplikazio batzuk (adibidez, 1 Password, LastPass edo Passlocker) modu seguruan gordetzen eta kudeatzen dituzte on line zerbitzu guztien eta erabiltzailearen aplikazioen pasahitzak.\nahultasunak heartbleed-eu Internet-eu segurtasun


Euskara ulertzen duten hiztunen arteko hizkuntza ohiturak aldatzeko ariketa soziala da Euskaraldia. Helduen aktibazioa du oinarri, eta ariketa egin ahal izateko gutxieneko baldintza euskara ulertzea da.\n2018an egin zen lehenengo edizioa eta orduan norbanakoengan jarri zen fokua. Hizkuntza ohiturak aldatzeko helburuarekin milaka herritarrek hartu zuten parte ahobizi eta belarriprest gisara.\n2020ko bigarren edizio honetan, berriz, bi parte hartzaile mota izango dira:\nGutxienez euskara ulertzen duten 16 urtetik gorako norbanakoak. Ahobizi edo belarriprest modura hartu ahalko dute parte, 2018an bezala.\nMota guztietako entitateek hartu ahalko dute parte (dendek, kirol eta kultur elkarteek, gizarte eragileek, enpresek…), ariguneren bat baldin badute. Ariguneek, edo euskaraz aritzeko guneek, euskaraz hitz egiteko aukera bermatzen dute uneoro, izan entitate barruan edo izan entitateek herritarrekin dituzten harremanetan. Talde hauetako kideek ahobizi edo belarriprest modura jardungo dute Euskaraldiak iraungo duen 15 egunetan (azaroaren 20tik abenduaren 4ra), baina ariketa modu kolektiboan gauzatuko dute ariguneetan.\nDenda, elkarte, enpresa edo mota bateko edo besteko entitate bateko kidea bazara eta Euskaraldian izena eman nahi baduzu edo informazio gehiago jaso, bide hauetako edozein erabil dezakezu:\n-posta elektronikoz: moc.z1653765517iksum1653765517@arak1653765517sue1653765517\n-telefonoz: 94.670.70.75 (goizez, astelehenetik ostiralera, 08:30-15:00; arratsaldez, irailaren 21ean eta irailaren 23an, 17:00-19:00)\n-aurrez aurre: Kultur Etxera hurbilduta (goizez, astelehenetik ostiralera, 08:30-15:00; arratsaldez, irailaren 21ean eta irailaren 23an, 17:00-19:00)\n(entitateek izena emateko azken eguna: irailak 27)


Badator Mundumira! — Gaztezulo\nBadator Mundumira! https://www.gaztezulo.eus/albisteak/badator-mundumira https://www.gaztezulo.eus/albisteak/badator-mundumira/@@download/image/mundumira_azala_1401351416.jpg\nAsteburu honetan egingo dute Arrasaten, urtebeteko atsedenaldiaren ondotik, Mundumira munduko kulturen festa. Maiatzaren 29tik ekainaren 1era bitarte goi mailako protagonistek osatuko egitarau interesgarria nagusituko da Debagoienan.\nIazko atsedenaldiaren ondotik asteburu honetan itzuliko da Arrasatera erreferentziazkoa bilakatu den munduko kulturen festa. VI. Autokarabana kontzentrazioa, mendi eta bidai blogeroen maha ingurua eta gastronomia azokaren irekiera ostiralean, BTT zeharkaldia, Biteri plazatik abiatuko den bizikleta martxa, Ekoferixa, produktu ekoloikoen eta slow food gastronomiaren azoka larunbatean, eta ibilaldia, artisautza tailerrak edo Zero Zabor ingurumen babesaren inguruko hainbat ekitaldi igandean, izango dira, besteak beste, aurtengo edizioaren osagai azpimarragarrienak –egitarau osoa ikusgai da ekimenaren webgunean–.\nMusika egitarau interesgarriak borobilduko du, gainera, Mundubira. BIhar, maiatzak 30, Damba taldeak estreinatuko du Mundumira festaren musika egitaraua 21:00etan Biteri plazan eta ondoren, Betagarrik jarraituko du.\nLarunbatean, maiatzak 31, goizeko egitarau zabalaren ondotik, 12:00etan, Joseba Irazoki beratarrak umeentzako ikastaro didaktikoa esainiko du eta ondoren, 13:00ak inguruan Makala Jazz Fund Banden txanda iango da, Biteri plazan. Arratsaldeko 18:00etatik aurrera, berriz, Urko Menaia, Family Mbolo, Yemanah eta Mery May ariko dira zuzenean eta Mundumira eszenatokian, azkenik, Iñaki Plaza eta Kiko Veneno andaluziarrak borobilduko dute eguna, 22:00etatik aurrera.\nEkainaren 1ean, igandea, egingo dute aurten edizioaren amaiera ekitaldia. 13:00etan, The Potes taldeak joko du Biteri plazan eta egunean zehar nagusituko diren ekitaldi interesgarriak behar bezala amaitzeko, azkenik, Kukai, Oreka TX eta Kalakan taldeak igoko dira, besteen artean, Amaia Antzokiko agertokira.


Galdakaoko 175 saltoki batu ditu dagoeneko ‘Gurean’ plataforma digitalak | Geuria\nOraindik ere plataformara batu ez diren saltokientzako ateak zabalik daude // Argazkia: Galdakaoko Udala\nGaldakaoko dendari, ostalari eta negozio txikien eskaintza erakusteko ‘Gurean’ plataforma digitala kaleratu zuen urte hasieran Udalak. Lehenengo kanpaina bukatuta, guztira 175 saltoki batu dira dagoeneko ‘Gurean’ plataformara. “Azken urte luzeetan taberna zein dendak sustatzeko egin diren ekimenetan ez dira inoiz Galdakaoko horrenbeste negozio txiki egitasmo berean batu. Azken urteetako joera gaindituta, denda, taberna eta jatetxeek bat egin izana ere elkar indartzeko aberasgarria dela uste dugu”, diote sustatzaileek. Udalak eta Dendari Elkarteak sustatu dute proiektua, eta horretarako Maraka eta Cuchillo sormen taldeen laguntza izan dute.\nHerriko eskaintza guztia ‘klik’ batean ikusi ahal izateko moduan dago antolatuta erakusleiho digitala, zazpi kategoriatan banatuta: elikadura; osasuna eta zaintza pertsonala; aisia, kirola eta kultura; moda eta osagarriak; etxea eta teknologia; ostalaritza; eta zerbitzuak. “Herrian ez da ezagutzen herrian bertan dagoen aukera gaitasuna”, dio Diego Dominguez Dendari Elkarteko kideak: “Sarritan, galdakoztarrek kanpora jotzen dute gauza asko erostera. Hori dela eta, herrian dagoen eskaintza zabala ezagutaraztea oso lagungarria da. Agian oraindik ez gara kontziente izan dezakeen gaitasunaz, baina asko lagundu ahal digu”.\nBigarren kanpaina, sariekin\nOraindik ere plataformara batu ez diren saltokientzako ateak zabalik daude, izan Dendari Elkarteko kide zein ez. Saltoki gehiago batzeko asmoz, hilabate iraungo duen kanpaina sustatuko du Udalak: “Oraindik Gurean-era batu ez diren saltokiek atxikitzeko aukera izango dute, eta hartarako laguntza behar dutenek laguntza eskatu ahal izango dute Behargintzara edo Dendari Elkartera deituta”, dio Javier Ibarretxe Ekonomia eta Sustapenerako zinegotziak. Gainera, plataforma ezagutzera emateko herriko saltokien inguruetan, lurrean, binilo handiak jarriko dituzte QR kodeekin.\nDendariak eta ostalariak ekimenera batzera animatu, eta herritarrak bertan kontsumitzera deitu dituzte udal ordezkariak eta dendarien elkartekoak. Halaber, erakusleiho digitala ezagutzeko martxan jarri duten kanpainaren barruan zabalduko diren erronketan parte hartzeko gonbita egin dute: “Izan ere, hainbat sari irabazi ahalko dira hilabeteko kanpainan. Sareetan zabalduko diren erronketan parte hartuta sari txikiak eskuratu ahalko dira, eta Gurean-en parte hartzen duten denda zein tabernetan galdera bat erantzuten dutenen artean bazkari eder bat zozketatuko dugu”, diote.\nSailkatuta: Dendak, Dendari Elkartea, Gurean, Ostalaritza, Saltokiak, Tokiko merkataritza\nEuskadiko eta Nafarroako biodibertsitateari buruzko ‘Natura Bizia’ dokumentala ikusgai, Hego Uriben


kritiken hemeroteka » Rosa itzuli da\n« Kresala haizea | Munduko tokirik ederrena »\nRosa itzuli da / Pako Aristi / Erein, 2018\nRosa itzuli da Rafa Ugalde / Begitu, 2019-07-01\nGai korapilatsuari heldu deutso Pako Aristik nobela honetan. Korapilatsua, baina nire belaunaldiko euskaldunok ondo-ondoan dogun eta jaio ginanetik izan dogun gaiari.\nRosa, hainbat urte espetxean egin ostean, etxera itzuli da. Euskal Herriaren aldeko burrukan bizitzako urterik onenak emon ostean, zer topau dau? Urteak lehenago imajinauko ez eban egoera politikoa; etsipen zama moduko bat, nork bere bakardadean aldean daroana. Baten bat atzetik jabilkon sensazinoa, zelatan beti; kaletik ibiltea paseoa barik estualdia da. Egunkarien manipulazinoa, eta barriak kontetako modu bihurria. Ama zahartua, burua erdi galduta; baina halanda be, tarteka gaztaroko sekreturen bat aitortuten badakiena. Erakunde armatuaren kide izateak eskatzen dauan ardurea. Atentadu batek eragiten dauan ezinegona. Eta asmatuko ez geunkeana… gure gizartean hainbatetan eta hainbatetan isilpean gorde behar izan diran amodio debekatuak.\nIstorioan aurrera egin ahala gaur-gaurko gai horreek guztiak bat egiten dabe protagonisten bihotzetan, eta horreen barneko sentipenetan murgiltzen da egilea. Amaieran liburu onak daukien ezustekoa be eukiko dogu; baina ezustekoa zein dan argituteko irakurri egin behar da liburua.\nLiburu atsegina leiduteko, eta aldi berean, gogoetarako bidea emoten dauana. Beharbada, behar dan moduan egin ez dogun gogoetea, baina gizarte osasuntsu batek egin beharko leukeana. Errealidade gordina erakusten deuskun liburua, geure errealidadea.


Erasopean dauden gune okupatuen alde – CGT-LKN Bizkaia\nInicio\tCajón de Sastre\tErasopean dauden gune okupatuen alde\nCajón de SastreComunicadosEskuinaldeaMovilizacionesSocial\npor CGT-LKN Bizkaia 18 mayo, 2020\nErasopean dauden gune okupatuen alde.\nHigiezinen gaineko espekulazio bortitza eta etxebizitza zein espazio ez-komertzialen eskasia itzela dagoen hirietan,EAJk gobernatutako udalek COVID19aren krisialdiak eragindako konfinamendu neurriak eta estatu poliziala baliatzen ari dira okupatutako espazio autogestionatuak husteko eta desalojoen aurkako protestak zapaltzeko.\nGuztion mugikortasuna, poliziarena izan ezik, zorroztasunez mugatuta eta baldintzatuta dagoela protestak eta mobilizazio herrikoiak oztopatzeko eta zapaltzeko erabiltzen ari dira. Polizia indarrek, espekulatzaileen eskutik hartuta doazen udal agintarien aginduz, inolako epailearen agindurik gabe, okupatutako eraikinak husten ari dira. Haien jauntxoen gustukoak ez diren proiektuak, helburu komertzialik gabekoak, erakundeen kontrolpetik ihes egiten dutenak eta sistemaren logika ezbaian jartzen dutenak, gure herrietako kaletatik desagertarazteko.\nGu beti autogestioaren alde, espazio ez komertzialen eta herrikoien zabalpenaren eta okupazioaren alde egingo dugu, Gasteizen, Getxon, Donostian edo atzerrian. Are gehiago, Talkaren kasuan bezela, borroka feminista bultzatzen eta aberasten dutenean.\nGure elkartasun guztia Talka, Itzulbaltzeta 3 eta Firestone gune okupatuetako kidei!


EDE Fundazioak barne-prestakuntzaren alde egiten du | EDE Fundazioa - Fundación EDE\nEDE Fundazioak barne-prestakuntzaren alde egiten du\nEDE Fundazioak barne-prestakuntzaren alde egiten…\nEtengabeko prestakuntzarako fundazioak -Fundae- argitaratzen duen urteroko txostenaren arabera, lau enpresa/erakundetatik batek bakarrik erabiltzen ditugu eskuragarri dauden prestakuntzarako baliabideak. Gure kasuan, ia lau erakundeok (EDE Fundazioa, Suspergintza Elkartea, Suspertu SL eta Fundación Luz Casanova) agortzen dugu eskuragarri dugun kreditua, eta gainera, Hobetuz-ek (orain Lanbide) eskainitako finantzazioa ere eskuratzen dugu. Hala, etengabeko hobekuntzaren aldeko apustua egiten dugun erakunde gisa kokatzen gaitu horrek.\nAipagarria da prestakuntza-jarduera mantendu izana, EDE Fundazioko profesionalen etengabeko hobekuntzaren eta garapen profesionalaren baitan. Prestakuntzan 4.891 ordu inbertitu dira, 567 matrikulatan banatuta. 2020an bizi izan dugun egoera kontuan hartuta, garapen profesionaleko beharrei erantzuteko eta horietara egokitzeko egindako esfortzu kolektiboa aitor dezakegu. Haietako asko pandemiaren ondorioekin lotutakoak izan dira: telelanera egokitzea, Covid protokoloak.\nAipagarria da genero arloarekin lotutako prestakuntzetan egindako esfortzua ere: 30 prestakuntza-ekintza, 129 matrikula eta ia 1000 prestakuntza-ordu izan dira arlo horretan.\nErakundeek babestu dituzten apustuak jasotzen dituzte honako datu hauek: sexuaren arabera bereizita daude (% 80 emakumeak), hizkuntza-normalizazioan egindako inbertsioa nabarmentzen da; hirukoiztu egin da euskarazko prestakuntza, eta sakontzeko prestakuntzak arrakasta izan du.\nHori ere pandemiaren ondorioz, nabarmen murriztu da banakako prestakuntza eta ugaritu egin da -nabarmen hori ere- jardunaldietako parte-hartzea (online, webinar bidez…).\nPrestakuntza-jarduerak, 2020an, EDE Fundazioaren apustu garbia erakusten du gure talde profesionalaren prestakuntza eta gaikuntza etengabe hobetzearen alde.


Talde eta bakarlariei zuzendutako Rockein lehiaketak izena emateko epea ireki du, berriz, ekainaren 24rarte | zuIN\nTalde eta bakarlariei zuzendutako Rockein lehiaketak izena emateko epea ireki du, berriz, ekainaren 24rarte\nJasotzen diren proposamen berriak orain arte izena emandako 156 artistei batuko zaizkie. Kopuru horrekin, lehiaketak bere parte-hartze marka gainditu du bosgarren urtez jarraian\nIkus-entzuleen saria erabakitzeko online bozketak ekainaren 25ean hasiko dira\n2020ko ekainaren 1a, astelehena. Basauriko Udalak Arrigorriagako, Galdakaoko eta Laudioko Udalen eta Bizkaiko Foru Aldundiaren laguntzarekin antolatzen duen Rockein musika lehiaketak izena emateko epea ireki du, berriz, ekainaren 24rarte. 24 eguneko tarte berri hau jatorrizko izenemate epearen barruan zegoen martxoaren 14tik apirilaren 6rarteko aldia ordezkatzera dator. Aldi hura berezitzat hartu da, alarma-egoeraren ondorioz orduan ezarri ziren murrizketak direla eta. Gogora dezagun Rockein Euskal Autonomia Erkidegoko eta Nafarroako talde zein bakarlariei zuzenduriko lehiaketa dela.\nEkainaren 24ra bitartean jasotzen diren proposamen berriak aurretik izena emandako 156 artistei batuko zaizkie. Horiekin, bosgarren urtez jarraian lehiaketak bere partehartze marka gainditu du. 156 artista horietako 21ek taldekideetako bat, gutxienez, aipaturiko lau udalerrietako batean erroldatuta dute; eta 18 dira euskarazko artista onenaren saria irabazteko hautagaiak.\nIkus-entzuleen saria hautatzeko online bozketak ekainaren 25ean hasiko dira. Hortik aurrera, era berean, lehiaketaren epai mahaiak zortzigarren edizio honetako sei finalistak erabakitzeko prozesua hasiko du.\nFinala iragan maiatzaren 22rako programatuta zegoen Basauriko Social Antzokian baina alarma-egoeraren ondorioz eta Covid-19aren hedapena geldiarazteko prebentzio-neurri gisa atzeratu egin zen. Baldintza orokorrek publikoarentzat, artistentzat eta langileentzat erabateko segurtasun-bermea eskaintzen dutenean iragarriko du antolakuntzak data berria, baina litekeena da 2020aren azken\nJokoan dauden sariak:\nEP profesional bat (gutxienez bost abesti) grabatzea, ekoiztea eta masterizatzea Bilboko El Tigre estudioetan.\nEParen 500 kopia diseinatu eta editatzea, CD euskarrian.\nBideoklip profesional bat grabatu eta ekoiztea.\nBizkaiko areto nagusienetako batean edo MAZ Basauri jaialdian kontzertua eskaintzea (antolatzaileek zehaztuko dute).\nTokiko talderik onena\nEuskarazko talderik onena\nAbesti bat grabatzea eta ekoiztea.\nLehiaketaren oinarriak www.laudio.eus webgunean\nAtalak/Categorías Lehiaketak, Kultura, Musika, Parte-hartzea, Jendartea\n← Alkateak Laudioko ostalaritza sektoreari, jarduera baldintza berrietara egokitzeko egiten ari den ahalegina eskertzeko, gutun bat bidali dio\nUdalerriko kanposatuan prestatutako zerbitzuengatiko tasa →


Normal Specification of Fiberglass Window Screen\nFiberglass window screen Material: pvc coated fiberglass yarn. Width: 36″, 48″, 60″, etc Length: 20m, 30m, 50m, etc Colors: Black, Grey, and other special color, like white, green, ivory, blue, etc Characteristics: 1) Effective insect barrier 2) Easily fixed and removed, sun-sh...\nBeira-zuntz leihoa-pantaila konponketa adabaki\nadmin 18-04-28 on\nBeira leihoa-pantaila konponketa adabaki ere izendatu Beira Screen konponketa Kit, Auto Makila Pantaila adabakia, pantaila konponketa adabaki, beira proiektatuko adabaki. Atxikidura babesaz beira-zuntz konponketa zulo eta malkoak erabilitako leiho pantailak edo pantaila ateak in adabaki. No tresnak beharrezkoa. 5 Pack Material: Beira Co ...\nProduktuak izena: beira-zuntz leihoa-pantaila konponketa adabaki laburra Produktuak sarrera: beira-zuntz leihoa-pantaila konponketa adabaki da plastiko-ekin estalitako beira zuntz monofil egina teila eta bero ezarpena bidez. Euli-froga, eltxo-froga eta aireztapen industri egiteko material aproposa da ...\nBeira-zuntz zuzeneko roving silane oinarritutako Kalkulatzen batekin estalita dago eta asegabeak erretxin, binilo erretxina, eta epoxi erretxina bateragarria. burdin, hainbat barrak eta profilak ekoizteko erabiltzen da. Produktuen Ezaugarriak: 1. Minimal prozesatzeko 2. Fast bustia-out eta hezea-through 3. Good zuntz dispersi zehar Fuzz ...\ndira sakon Zuzeneko Roving sorta paregabe bat eskainiko dugu. guk eskaintzen roving da gure langileen deft, egiten duten ziur hori industrian ezarritako estandarrak par da bilbatua. Eskainitako roving da askotarikoa zehaztapenak eskuragarri. Honetaz gain, gure baloratzen bezeroei ahal a ...\nPoliesterra Pleated Malla For Plisse\nBeira & Poliester Pleated sarrera Malla Plisse System for: pleated Sare beira egin eta polyester.The kolore beltza eta grisa da, normalean gehiago argi permeation aukera ematen du eta gela gehiago distiratsua. Da azken irristakorra plisse intsektuen pantaila-sistema egokia haien ...\nBeira-zuntz txikituta Strand Mat China\nBeira-zuntz txikituta Strand Mat, ausazko zuntz indargarri bat poliester eta binilo ester erretxin sistemetan erabiltzeko diseinatua. estireno monomero disolbagarriak loki erabilerak adar leku eduki, ez epoxi erretxina-sistemak bateragarriak. oinarrizko laminate errefortzu gisa eta gel armarria babes kopia minimi erabili ...\ntxikituta helize mat (askotan CSM izeneko) Beira-zuntz moztu da beira zuntz, harizpia 50mm luzera batean, gero ausaz baina berdin banatzen horietako sare gerriko gainean. Zabaldu botere edo emultsio loki beroketak bonding sendatzeko txikituta helize mat sartu ondoren. Beira-zuntz txikituta helize mat nabarmena batzuk ditu ...\nBeira-zuntz Pleated Pantaila China\nBeira-zuntz Pleated Leiho pantaila sare dago ehundutako E edo C klase harizpia yarn eltxo oso eraginkorra eta intsektuen emanaldia egiteko erabiltzen latex estaldura estalita egina. Leiho pantaila eta eltxo ezkutu estilo berri bat da. The fiberglass pleated leihoa-pantaila bi motatan egin daiteke: o bakar ...\nIsolamendua Material ekoizteko Fabric\nBeira-zuntz Zapi kategoriak: base zapi, beira zuntz indartu plastikozko base zapi, isolamendu taula base zapi, suteen aurkako mahai-base zapi, ederki kanabera base zapi, grid zapi, beroa kontserbatzeko horma sareta oihal, zigilatzea zinta, kola sareta oihal, banatzen da purpose.Accordin arabera ...


Hordagoa! - Sakana - Guaixe.eus\nGuaixe 2020-03-09 11:26\nJoseba Ezkurdia izar handien pare ibili zen. Argazkia: Aspe.\nJoseba Ezkurdiak eta Julen Martijak 22 eta 16 irabazi zieten Erik Jakari eta Jose Javier Zabaleta partida gogor bezain ikusgarrian\nBinakako Pilota Txapelketako finalerdietako ligaxkako lehen jardunaldia ikusgarria izan da. Larunbatean hasierako ligaxkako bi biko onenak, Jaka-Zabaleta eta Ezkurdia-Martija, elkarren kontra aritu ziren leporaino beteta zegoen eta sekulako giroa zuen Labrit pilotalekuan. Jaka eta Zabaleta ziren faborito, baina Ezkurdiak eta Martijak pronostikoa hautsi zuten eta partida oso gogorrean –685 tanto gurutzatu ziren guztira–, biko sakandarrak hordagoa jo eta lehen tanto erabakigarria poltsikoratu zuen zaletasuna sortzen duen partida ikusgarrian.\nPartida estua eta erritmo handikoa izan zen, eta tantoak, oso gogorrak. Hasieran Jaka eta Zabaleta aurreratu ziren, 0 eta 2, baina berehala erantzun zuten Ezkurdiak eta Martijak, eta launa berdindu eta gero, 8 eta 5 aurreratu ziren. Inork ez zuen ezer oparitzen, eta parez pare ibili ziren bi bikoak. Hortik aurrera, aldea atera zuten sakandarrek. Julen Martija bikain baten laguntzarekin, Ezkurdiaren erasoaldia hasi zen. Material aukeraketan esana zuen arbizuarrak, Zabaleta atzelari etxarrendarra urduri jarri eta partidatik ateratzea zela gakoa. Eta horretan saiatu ziren sakandarrak, eta lortu ere; erritmoa izugarri bizkortu zuten eta Jakari eta Zabaletari ez zieten euren jokoa egiten utzi. Tanto luze eta gogorretan, lau pilotariek dena eman zuten; erasoan bikain eta defentsan sendo ibili ziren Ezkurdia eta Martija, eta euren jokoa egin ezin zutela ikusita, itotzen hasi ziren Jaka eta Zabaleta, estu eta larri, eta zenbait akats egin zituzten, 11 eta 8-koa, esaterako. Horrela, 12 eta 8 ihes egin zuten Ezkurdiak eta Martijak. Alde horri eutsi zioten Arbizuko aurrelariak eta Martijak, eta 15 eta 10era joan ziren. Ezkurdiak agintea hartu zuen, erritmoa estutu eta Erik Jaka defentsan aritzera behartu zuen. Atzeko koadroetan Martijak ongi eutsi zion Zabaletari eta tarteka bizkarra erakutsi zion etxarrendarrari; eta Ezkurdia izar handien pare aritu zen, partidaren zama bere gain hartuta.\nJakak eta Zabaletak ez zuten amore eman, ongi erantzuten jakin zuten eta 16 eta 14ra eta eta 17 eta 16ra gerturatu ziren, tanto luze eta gogorretan. Baina Ezkurdiak une erabakigarrian bikain erantzuten jakin izan zuen, eta ongi eutsi zuen Martijarekin, 21 eta 16 aurreratu ziren sakandarrak. Azken tantoa erreboteraino bidali zuen Ezkurdiak eta Zabaletak ezin izan zuen erantzun. Eta garaipen garrantzitsu horrekin finalerako bidean balio handiko puntua lortu zuten Ezkurdiak eta Martijak.\nBeste finalerdia atzo jokatu zuten, Bizkaia pilotalekuan, Aimar Olaizolak eta eskuzko minez dagoen Mikel Urrutikoetxea ordezkatu zuen Aitor Arangurenek, Unai Lasoren eta Ander Albisuren kontra. Olaizolak eta Arangurenek irabazi zuten, 22 eta 10.\nHurrena, finalerdietako 2. jardunaldia\nFinalerdietako 2. jardunaldian, Jakak eta Zabaletak Laso eta Albisu izanen dituzte aurkari larunbatean Labriten (17:30, ETB1). Eta igandean, Eibarko Astelenan, Ezkurdia eta Martija Olaizola II.aren eta Urrutikoetxearen kontra ariko dira (17:00, ETB1). Finaleko pasea lortzeko bidean garaipena lortzera behartuta daude bi bikoak, lehen jardunaldiko galtzaileak bereziki, eta lehia oso estuak espero dira.\nKirola Arbizu Etxarren Etxeberri


Bizitzaren gorabeherak - Zientzia.eus\nHasiera » Artikuluak » Bizitzaren-gorabeherak\n2000/04/02 Imaz Amiano, Eneko - Elhuyar Zientziaren Komunikazioa\nHori jadanik ez du inork zalantzan jartzen, baina zer gertatzen da suntsipen horien ondoren? Zenbat denbora behar du naturak suntsipen bakoitzaren aurreko dibertsitate-maila berreskuratzeko? Hamar milioi urte. Hori dio behintzat gaiaren inguruan argitaratutako azken artikulu zientifiko batek.\nEkologia zientzia esperimentala da neurri batean, hau da, ezagutzaren zati bat esperimentuen emaitzen ondorio da. Horrela, ingurune batean distortsio kontrolatuak eraginez (zenbait espezie kendu edo urrituz, zein ekosisteman aldaketak eraginez), ekologoek espezieen arteko harremanak eta hauek ingurunearekin dituzten harremanak aztertzeko aukera izaten dute. Aspaldi gertatutako iraungitzeak eta haien ondorengo errekuperazio biotikoa (bizidun- eta espezie-kopuruaren errekuperazioa) ikertzeko, ordea, paleontologoek ez dute horrelako aukerarik izaten, ezin baita duela hainbat milioi urteko ingurunea eraldatu eta zer gertatzen den ikusi.Hainbat diogunean, benetan aspaldiko kontuez ari gara, gaur aipatuko dugun ikerketan duela 543 milioi urtetik gaur egunera bitarteko fosilen datuekin lan egiten baitute, hau da, Fanerozoikoko fosilekin. Hala ere, hain aspaldiko fosilen azterketaz bestelako metodoen bidezko behaketentzako azalpenak lor ditzakete. Horrela, jakin badakigu, gutxienez, neurri handiko bost iraungitze eta ondorengo biodobertsitatearen errekuperazio izan direla denbora horretan. Baita neurri txikiagoko "krisi" eta ondorengo berreskurapen biotikoak ere. Iraungitze eta errekuperatze horietako datuek antzeko egoeren arteko konparazioak egin eta eredu orokorrak bilatzea ahalbidetzen dute. Bai eta errekuperazio horrek zenbat denbora behar duen kalkulatzeko modua ere.\nKaliforniako Unibertsitateko James Kirchner-ek eta Ipar Karolinako Duke Unibertsitateko Anne Weil-ek aipatu garaiko itsas fosilak aztertu eta zera ikusi dute: iraungipenaren tamaina edozein izanda ere (hots, dagoen espezie-kopuruaren edo biodibertsitatearen galera % 90ekoa, % 50ekoa edo % 20koa izanda ere), biodibertsitate-sorrera maximora heltzeko hamar milioi urte behar dela.\nIraungipenaren ondorengo errekuperazioari buruzko ikerketak iraungipen masiboei buruzkoen aldean oso gutxi izanda ere, guztietarako baliagarri diren ildoak aipa genitzake. Horrela, suntsipenaren ondoren biodibertsitatea baxua da oso eta hedapen geografiko zabala duten espezie generalistak dira nagusi (gaur egun azeria izango litzatekeena, adibidez), edozein tokitan bizitzeko gai izanik baldintza ekologiko ugaritara moldatuta zeudelako. Biodibertsitate baxuko epe hori "biziraupen-aldia" izango litzateke. Ondoren talde taxonomiko berrien agerpen azkarreko aldia dator eta, eskura ditugun datuak urriak izanda ere, abiadura eskualdeka desberdina izan dela adierazten dute.\nOrain arte, iraungipena eta ondorengo suntsipena azaltzen zituen hainbat teoriak espezieak irla moduan ikusten zituzten. Alegia, espezie bat desagertuz gero nitxo edo txoko ekologiko bat libre geratzen zen eta naturak oreka berreskuratzeko egin behar zuen bakarra txoko hori betetzea zen, bai dagoeneko existitzen zen espezieren batekin zein espezie berriren bat sortuz.Hortan oinarrituta, iraungitzea zenbat eta gogorragoa izan, nitxo ekologiko gehiago geratuko litzateke hutsik, eta beraz, naturak denbora gehiago beharko luke espezie berriak sortu eta nitxo guztiak betez oreka berrira iristeko. Edonola ere, iraungipenen ondoren biodibertsitate-emendioa berehala, oso azkar eta golpeka gertatzen zela uste zuten (grafikoko "a" eredua). Batez beste, iraungipen masiboen ondoren ia erabateko berreskurapena bost milioi urte baino lehen gertatzen zelakoan zeuden.\nBazen, hala ere, guztiz kontrakoa zioen teoria. Iraungipen handien ondoren dibertsitate baxuko aldi luzea eta ondoren pixkanakako errekuperazioa gertatzen zela zioena (grafikoko "c" eredua).\nOrain, Naturen argitaratutako ikerketak, ordea, arazoari beste ikuspuntu batetik heltzen dio. Fanerozoikoko (hots, duela 570 milioi urtetik orain arteko) itsas fosilak aztertzeari ekin diote, bertatik lortutako datuak iraungitzeen eta errekuperazioen datuekin alderatuz. Ez da lan erraza, laginketarako arazoak eta tartekatu daitezkeen neurri txikiko iraungitzeak direla eta, baina euren emaitzetan genero (espezieak biltzen dituen sailkapen-maila) eta familia (generoak biltzen dituen sailkapen-maila) berrien sorrera gehieneko unea, iraungitze-aldiaren maximotik hamar milioi urtera gertatzen dela ikusi dute eta denbora hori ez dela suntsipenaren neurriaren araberakoa.Biziraupen-aldia orain arte uste zena baino luzeagoa dela ikusi dute. Izan ere, azken finean, iraungipena handi xamarra bada, hutsik geratu diren nitxo ekologiko asko dago eta gainera horiek betetzeko ordezko espezie zein espezie berriak sortzeko oinarri diren espezie gutxi dago (suntsipenean fabrika lehengairik gabe geratu da). Horregatik gehiago kostako da "zulo" horiek betetzen hastea. Biziraupen-aldian oinarrizko espezie-kopurua lortu ondoren, ordea, nahiko azkar beteko dira nitxo guztiak (grafikoko "b" eredua). Gainera ikuspegi berrian espezieak elkarri lotuta daudela onartzen da, eta beraz, espezie bat desagertzeak eragina du inguruko gainontzekoetan. Gutxi batzuk desagertuz gero, inguruan sortutako distortsioa ez da hain handia, baina suntsipena nabarmen samarra bada distortsioa biderkatu egiten da. Horregatik otsoak babestea oso garrantzitsua ez dela pentsa lezake norbaitek, baina otsoak desagertzeak eragina du bere elikagai diren karniboro eta herbiboroetan. Eta horien kopurua zein oreka aldatzeak eragina du basoan; eta basoa eraldatuz gero beste hainbat espezie kolokan leudeke, edo euri gutxiago egingo luke eta orduan gizakiak berak ere bizimodua edo lurraldea kudeatzeko modua aldatu beharko luke; eta ur bila urrunago joanda harantzagoko ingurugiroa eraldatuko du eta...\nHorregatik, gizakia eragiten ari den espezieen desagerpena ere oso azkarra eta bolumen handikoa dela kontuan izanda (gogoratu eredu honen arabera suntsipenaren neurriak ez duela eraginik), hori "konpontzeko" naturak hamar milioi urte beharko dituela da hainbatek atera duen ondorioa\nBASO SOILTZEAK ETA SUNTSIPENAK.\nKonparazioak inoiz ez dira guztiz zehatzak izaten, baina hona hemen adibide gisako bat. Baso batean hektarea bateko partzela bat soildu eta lurra arrotzen badugu, suntsipen txiki-txiki bat eragingo genuke. Bertan "biziraupen-aldia" laburra izango da, inguruan lur hori kolonizatuko duten landere-espezieak bai baitaude. Lehenengo landare generalistak sartuko dira, baldintza zailetan ere (kasu honetan eguzkitze handiak, lehortea, harraparien oso eskura egotea...) iraun baitezakete. Kasu honetan, seguruenik ez dugu espezierik desagertarazi, kopurua murriztu baizik. Soilgunea iberiar penintsula adinakoa bada, ordea, espezie kolonizatzaileak egon badaude, baina oso urrun eta asko kostako zaie bertara iristea. Gainera bertan irautea lortu duten landareak ere urriak dira eta kosta egingo zaie soilgunea guztiz estali eta aurreko egoerara itzultzea. Birkolonizazioa geldoa izanen da. Lehenengo soilgunea estaliko duen landare-espezieen kopuru minimoa lortu beharko da eta ondoren beste asko iritsiko dira horien babesean.\nOrain demagun soilgunearen ordez espezie bat edo bi desagertarazten ditugula. Horrek beste espezieetan ere izango du eragina, baina antzeko beste espezieren batek beteko du utzitako hutsunea (ingurune guztien distortsioekiko sentikortasuna berdina ez dela kontuan izanda beti ere). Desagertutako espezieak gehiago badira, distortsioa (soilgunea) nabarmenagoa izango da eta gehiago kostako zaio naturari hutsune hori betetzea; 10 milioi urte, han zuzen ere. Izan ere, lehenengo oreka ekologikoa osatuko dutenen hautagaiak sortu beharko ditu naturak (soilguneko lehen kolonizatzaileak) eta, ondoren, hautagai horietako zenbaitek hasieran zeudenen pareko espezieak garatuko dira (kolonizatzaileen babesean haziko diren, edo kasu honetan, kolonizatzaileetatik eboluzionatuko duten espezieak).


6,7 milioi euroko aurrekontua izango du 27 Industrialdeko sarbide berriak - Irutxuloko Hitza : Irutxuloko Hitza\nGipuzkoako Foru Aldundiak gaur onartu du GI-2132 errepidea, Astigarraga parean, Martuteneko 27 Industrialdearekin lotzeko proiektuaren kontratazio espedientea. Oinarrizko aurrekontua 6.709.300,98 eurokoa da (%21eko BEZa barne), eta lanak egiteko hamar hilabeteko epea ezarri dute.\n“Gaur egun sarbide bakarra du, GI-40 errepidean dagoen biribilgune batetik egiten dena. Proiektu honen helburu nagusia bide horretako trafikoa arintzea da”, azaldu du Eider Mendoza foru bozeramaileak. “Sarbide berriak edukiera handiko sarearekin lotune ia zuzena eratzea ekarriko du. Honek asko arinduko du gaur egungo biribilguneak jasaten duen trafikoa”.\nProiektuak lotura erdi bat egitea proposatzen du GI-2132 errepidearen 7,200 kilometro puntuaren parean, Astigarragako Bidebitarte biribilgunetik industrialdera, eta industrialdetik biribilgune horretarako mugimenduak ahalbidetzeko. Horrela, gaitasun handiko sareko sarbidea ahalbidetzen da. “Bide berri bat sortuko da lotura erditik, zeinak Petritegiko bidea gurutzatuko duen; ondoren, Astigarragako Galtzaur auzoa eta Antondegi gaina inguratuko ditu; eta, azkenik, 27 poligonoko Ubarburu pasealekuari lotuko zaio”, esan du Mendozak.\nSarrera berriaren irekierak mesede egingo dio GI-40ko zirkulazioari, ibilgailu kopurua murriztu eta hauen fluxua hobetuko baitu. Donostia eta Astigarragako udalek egindako eskariei erantzuten die proiektuak, industrialderako sarrera-irteerak eta inguruko trafikoak arintzeko neurriak eskatzen baitzituzten.


Bertan behera utzi dute Grigory Sokolov piano jotzaileak Musika Hamabostaldian eskaini behar zuen kontzertua : Irutxuloko Hitza\nGrigory Sokolov maisu errusiarrak Donostian eta Santanderren jo behar zuen asteburu honetan. (Argazkia: Musika Hamabostaldia)\nGrigory Sokolov piano jotzaile eta musika klasikoaren maisua igande honetan, hilaren 16an, Donostiako Musika Hamabostaldian jotzekoa zen, baina kontzertua bertan behera utzi behar izan du. Izan ere, Italian duen etxebizitzan dago une honetan Sokolov, eta aste honetan bidaiatzeko asmoa bazuen ere, Italian gelditu behar izan du, Italiako Gobernuak hartutako erabaki berriak direla eta. Hain zuzen hainbat neurri ezarri dituzte, Espaniako Estatutik Italiara doazen herritarrekiko, hala nola, berrogeialdia bete behar izatea. Horregatik, Donostiako kontzertuaz gain, ostiralean, hilaren 14an, Santandergo Nazioarteko Jaialdian (Kantabria, Espania) eskaini behar zuena ere bertan behera utzi du errusiarrak.\nMusika Hamabostaldiko Lagunek eta Sokoloven kontzertuko sarrerak Internet bidez erosi dituzten pertsonek euren kontu korronteetan jasoko dute ordaindutako dirua, modu automatikoan. Sarrerak leihatilan eskuratu dituztenek, aldiz, quincenamusical@donostia.eus helbidera idatzita edo 943-00 31 70 telefono zenbakira deituta eskatu beharko dute dirua itzultzeko.